Zmluva o dielo a o poskytovaní služieb
 č. ...............
uzatvorená podľa § 536 a nasl. a § 269 ods.2 zákona č. 513/1991 Zb. Obchodného zákonníka v znení neskorších predpisov  (ďalej len ,,Obchodný zákonník“) 
a
licenčná zmluva
uzatvorená podľa § 65 a nasl. zákona č. 185/2015 Z.z.
Autorský zákon v znení neskorších predpisov
(ďalej len „Zmluva“) medzi:


Objednávateľom:
Obchodné meno:		Centrum vedecko-technických informácií Slovenskej republiky
Sídlo:				Lamačská cesta 8A, 811 04  Bratislava
Štatutárny orgán:		Ing. Róbert Gálik, MBA, generálny riaditeľ
IČO:					00 151 882
IČ DPH:				SK2020798395
Bankové spojenie:		Štátna pokladnica
IBAN: 				SK05 8180 0000 0070 0006 4743
(ďalej aj len ako „Objednávateľ“)

a

Zhotoviteľom: 	
Obchodné meno: 
Sídlo:			
Štatutárny orgán: 	 
IČO:			
IČ DPH:		
Zapísaný:			
Bankové spojenie:
IBAN:
(ďalej aj len ako „Zhotoviteľ“ a spoločne s Objednávateľom aj len ako „Zmluvné strany“ a každý samostatne aj  len ako „Zmluvná strana“)

Článok I.
Úvodné ustanovenia

1. Centrum vedecko-technických informácií Slovenskej republiky je štátnou príspevkovou organizáciou napojenou na štátny rozpočet, ktorá je verejným obstarávateľom v zmysle ustanovenia § 7 ods. 1 písm. d)  zákona č. 343/2015 Z. z.  o verejnom obstarávaní a o zmene a doplnení niektorých zákonov v znení neskorších predpisov (ďalej len ,,Zákon o verejnom obstarávaní“).
2. Objednávateľ ako verejný obstarávateľ dňa ....... vyhlásil oznámením č. ...... zverejneným v Úradnom vestníku Európskej únie č. ...... a vo Vestníku verejného obstarávania č. ...... verejné obstarávanie na predmet zákazky: “Digitálna transformácia a modernizácia IKT infraštruktúry a IT  systémov DCVaV CVTI SR“ (ďalej len ,,Verejné obstarávanie“) podľa Zákona o verejnom obstarávaní.
3. Na základe vyhodnotenia ponúk vo Verejnom obstarávaní bola vybratá ponuka Zhotoviteľa ako ponuka úspešného uchádzača. Vzhľadom na túto skutočnosť a predloženú ponuku Zhotoviteľa sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri vykonaní predmetu zákazky Zhotoviteľom Objednávateľovi.
4. Zhotoviteľ berie na vedomie, že predmet Zmluvy bude financovaný z prostriedkov Európskej únie (ďalej len ,,EÚ“), z Programu Slovensko - SK - EFRR/KF/FST/ESF+, na základe Zmluvy o poskytnutí nenávratného finančného príspevku č. ........ zo dňa ...... (ďalej len ,,Zmluva o  NFP“), uzatvorenej na základe Výzvy s názvom: ,,Datacentrum – Dátové centrum pre vedu, výskum a inovácie“ (ďalej len ,,Výzva“), kód Výzvy: PSK-MSVVM-044-2026-NP-EFRR v rámci projektu: “Digitálna transformácia a modernizácia IKT infraštruktúry a IT  systémov DCVaV CVTI SR“, kód projektu v ITMS2021+:  401101I762 (ďalej len ,,Projekt“). 
5. Zhotoviteľ vyhlasuje, že je osoba oprávnená na uzatvorenie tejto Zmluvy v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ,,zákon o RPVS“) a má splnené z toho vyplývajúce povinnosti. 
6. Objednávateľ vyhlasuje, že spĺňa všetky podmienky a požiadavky v tejto Zmluve stanovené, je oprávnený túto Zmluvu uzatvoriť a riadne plniť záväzky v nej obsiahnuté. 
7. Zmluvné strany vyhlasujú, že údaje uvedené v záhlaví tejto Zmluvy sú pravdivé a aktuálne a zaväzujú sa bez meškania písomne oznámiť druhej Zmluvnej strane každú zmenu, ktorá by mohla mať vplyv na plnenie zmluvných záväzkov. Sú si vedomé, že pri neoznámení takejto skutočnosti budú znášať následky, ktoré môžu druhej Zmluvnej strane z neznalosti týchto údajov vzniknúť.
8. Ustanovenia tejto Zmluvy majú prednosť pred ustanoveniami jej Príloh č. 1 až 7. V prípade akýchkoľvek rozporov medzi obsahom tejto Zmluvy a jej Prílohami, platia prednostne ustanovenia tejto Zmluvy. V prípade rozporov medzi Prílohami č.1,2 a 7 má prednosť Príloha č.1.
9. Každý odkaz na túto Zmluvu znamená odkaz na samotný text tejto Zmluvy ako aj všetky jej prílohy v aktuálnom znení, pokiaľ nie je vyslovene uvedené inak.
10. Pokiaľ nie je výslovne uvedené inak, pojmy uvedené s veľkým začiatočným písmenom majú význam, ktorý je im priradený v Zmluve. 
11. Slová uvedené v jednotnom čísle zahŕňajú aj množné číslo a naopak, slová uvedené v jednom rode zahŕňajú aj iný rod a slová uvedené iba ako osoby zahŕňajú aj obchodné spoločnosti a naopak.
12. Nadpisy v tejto Zmluve slúžia len k prehľadnosti a pri výklade zmluvných ustanovení sa neberú do úvahy. Rovnako ich nemožno považovať ani za definície, zmeny či objasnenia zmluvných ustanovení.

Článok II.
Výklad pojmov

1. Cena - Zmluvná cena, ktorú je Objednávateľ povinný zaplatiť Zhotoviteľovi za dodanie predmetu Zmluvy. 
2. CRZ - Centrálny register zmlúv podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, prevádzkovaný Úradom vlády Slovenskej republiky. 
3. Plnenie - predmet Zmluvy podľa článku III. Zmluvy a je charakterizované príslušnou Špecifikáciou v Zmluve.
4. Špecifikácia je súbor vlastností Plnenia definovaných v Opise predmetu zákazky podľa Prílohy č.1, Prílohy č. 1a  a Prílohy č.7 Zmluvy.
5. Zhotoviteľ - na účely tejto Zmluvy označenie zmluvnej strany Zmluvy, ktorá sa Zmluvou zaväzuje druhej Zmluvnej strane (Objednávateľovi) dodať Plnenie za Cenu.
6. Objednávateľ - označenie Zmluvnej strany Zmluvy, ktorá sa Zmluvou zaväzuje od druhej Zmluvnej strany prevziať riadne a včas dodané Plnenie a zaplatiť zaň Cenu.
7. Subdodávateľ - hospodársky subjekt, ktorý uzavrie alebo uzavrel s úspešným uchádzačom (Zhotoviteľom) písomnú odplatnú zmluvu na plnenie určitej časti zákazky.
8. Verejné obstarávanie - pravidlá a postupy podľa Zákona o verejnom obstarávaní, ktorými sa zadávajú zákazky, koncesie a súťaže návrhov.

Článok III.
Predmet Zmluvy

1. Predmetom Zmluvy je záväzok Zhotoviteľa poskytnúť plnenie s názvom “Digitálna transformácia a modernizácia IKT infraštruktúry a IT systémov DCVaV CVTI SR“ v rozsahu a podľa podmienok uvedených v tejto Zmluve a jej prílohách.
2. Predmet Zmluvy  pozostáva z 3 aktivít:
2.1 Digitálna transformácia a modernizácia IKT infraštruktúry a IT systémov v DCVVaI CVTI SR
	2.2 Výmena a doplnenie NON-IT technológií DCVVaI CVTI SR
	2.3 Agendový systém na manažment prideľovania zdrojov dátového centra CVTI SR.
(ďalej body 2.1, 2.2 a 2.3 spolu len ,,Dielo“)
3. Zhotoviteľ sa zaväzuje poskytnúť aj nasledovné služby:
a) Rozšírenú záruku Diela
b) Služby štandardnej technickej podpory (SLA) a služby rozvoja, v prípade ak ide o plnenie  podľa bodov 2.1 a 2.3 tohto článku Zmluvy, pričom uvedené služby sú bližšie popísané v Prílohe č.1 a Prílohe č.5 Zmluvy.
4. Predmetom plnenia podľa bodu 2.2 tohto článku Zmluvy je návrh, dodávka a realizácia technologického riešenia pre modernizáciu a rozšírenie dátovej infraštruktúry CVTI SR, konkrétne prostredníctvom:
· rekonštrukcie existujúceho dátového centra CVTI v Žiline,
· vybudovania nového dátového centra CVTI v Bratislave adaptáciou existujúcich priestorov.
Cieľom je vytvoriť modernú, energeticky efektívnu a spoľahlivú infraštruktúru dátových centier s dostatočnou kapacitou pre prevádzku IT systémov CVTI SR, vrátane zabezpečenia vysokej dostupnosti napájania, chladenia, monitoringu a bezpečnosti. 
Zhotoviteľ bude zodpovedný za komplexnú realizáciu tejto časti predmetu Zmluvy vrátane projektovej prípravy, dodávky technológií a montážnych prác, integrácie systémov, testovania a uvedenia do prevádzky, vykonanie školení, kontrol a skúšok, projektový manažment a inžiniering a v rámci realizačných prác pôjde v prípade DC v Žiline o výmenu a upgrade záložných zdrojov UPS, výmenu a upgrade klimatizácií pre IT sálu a UPS, upgrade a rozšírenie monitorovacieho systému a v prípade DC v Bratislave elektrické napájanie,chladenie,dátové rozvádzače/racky a štruktúrovaná kabeláž, požiarne systémy, bezpečnostné systémy, monitoring a detekcia zaplavenia, pričom motorgenerátor a architektonické a stavebné riešenie nie je predmetom plnenia. Podrobný rozsah predmetu plnenia podľa bodu 2.2 tohto článku Zmluvy je uvedený v Prílohe č.1a Zmluvy -  NON IT, ktorú Zhotoviteľ obdržal pred podpisom Zmluvy na základe podpísanej Dohody o mlčanlivosti (NDA).
5. V rámci plnenia predmetu Zmluvy sa Zhotoviteľ zaväzuje previesť na Objednávateľa vlastnícke právo k Dielu, poskytnúť práva duševného vlastníctva k Dielu podľa článku XVIII. Zmluvy a Objednávateľ sa zaväzuje uhradiť Zhotoviteľovi za poskytnuté Plnenie Cenu a poskytnúť mu súčinnosť v rozsahu uvedenom v tejto Zmluve a v jej prílohách. 
6. Zhotoviteľ sa zaväzuje, že v prípade, ak počas plnenia Zmluvy vytvorí informačný systém,  udeľuje Objednávateľovi práva na použitie informačného systému, dokumentácie k nemu a zdrojového kódu v takom rozsahu, aby nebránili súťažným spôsobom z neuzatvoreného okruhu osôb vybrať dodávateľa služieb spojených s touto technológiou, najmä služieb podpory prevádzky a rozvoja a zabezpečiť dodávanie týchto služieb.
7.	Zhotoviteľ vyhlasuje, že sa komplexne a úplne oboznámil s dokumentáciou na poskytnutie Plnenia, t.j.  najmä s Prílohou č. 1 - Opis predmetu zákazky a s Prílohou č.1a - NON IT, a vyhlasuje, že táto dokumentácia nemá žiadne vady, ktoré by bránili poskytnutiu Plnenia a je možné podľa nej Plnenie riadne poskytnúť. Vzhľadom na skutočnosť uvedenú v bode 11. tohto článku Zmluvy, Zhotoviteľ berie na vedomie, že v priebehu plnenia Zmluvy podľa bodu 2.2 tohto článku Zmluvy,  môžu byť vyhotovované projektové, realizačné alebo iné technické dokumentácie aj inými zhotoviteľmi v rámci súbežných prác na stavenisku. Zhotoviteľ sa zaväzuje  tieto dokumentácie, v rozsahu, v akom sa týkajú jeho plnenia, dodržiavať a bezodkladne ich zapracovať do svojej dokumentácie týkajúcej sa plnenia, pokiaľ mu boli riadne poskytnuté Objednávateľom alebo stavebným dozorom. Zhotoviteľ nie je oprávnený  odmietnuť uvedenú povinnosť z dôvodu, že dokumentácia bola vyhotovená iným zhotoviteľom, pokiaľ neodporuje platným a účinným všeobecne záväzným právnym predpisom SR a jeho dokumentácii týkajúcej sa plnenia. V prípade rozporu  v dokumentácii je Zhotoviteľ povinný na to bezodkladne upozorniť Objednávateľa a do odstránenia rozporu Zhotoviteľ nie je povinný podľa takejto dokumentácie postupovať.
8. Zhotoviteľ prehlasuje, že sa riadne, osobne oboznámil s rozsahom a povahou predmetu Zmluvy, že sú mu známe technické, kvalitatívne a iné podmienky k realizácii predmetu Zmluvy a že má dostatočné kapacity a odborné znalosti na riadne a včasné poskytnutie Plnenia podľa Zmluvy za Cenu bez akéhokoľvek navýšenia. Zhotoviteľ sa zároveň zaväzuje, že Plnenie podľa Zmluvy poskytne v súlade so Zmluvou a jej Prílohami, s príslušnými platnými a účinnými všeobecne záväznými právnymi predpismi SR, platnými a účinnými právnymi  aktami EÚ.
9. Účelom tejto Zmluvy je vykonanie a dodanie Plnenia podľa tejto Zmluvy, ktoré bude zodpovedať  funkčným, technickým a legislatívnym požiadavkám uvedeným v tejto Zmluve a jej Prílohách. Zmluvné strany berú na vedomie a súhlasia, že Dielo bude dodávané ako jeden neoddeliteľný  a funkčný celok. Dielo nie je členené na časti, ktoré by spĺňali definíciu čiastkového plnenia ako inkrementu v zmysle vyhlášky Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy (ďalej len „Vyhláška“). Tým nie je dotknutý záväzok  Zhotoviteľa vykonať Dielo po etapách podľa Prílohy č.1 Zmluvy v súlade s projektovým iniciálnym dokumentom (ďalej len ,, PID“)  a Podrobným harmonogramom prác, aby bolo možné zabezpečiť priebežné sledovanie plnenia podľa Zmluvy a priebežnú úhradu ceny za plnenie.
10. Ak sa budú na plnení záväzkov Zhotoviteľa vyplývajúcich z tejto Zmluvy podieľať viaceré subjekty, práva z tejto Zmluvy voči Objednávateľovi môže uplatňovať výlučne vedúci Zhotoviteľ, ktorým je [•], so sídlom [•], IČO: [•]. Vedúci Zhotoviteľ podľa predchádzajúcej vety je oprávnený vykonávať fakturáciu Ceny v mene Zhotoviteľov, a tiež je za Zhotoviteľov výlučne tento oprávnený vykonávať iné práva voči Objednávateľovi vyplývajúce z tejto Zmluvy alebo z právnych predpisov, pokiaľ Zmluva (vrátane príloh) v konkrétnom prípade neurčí inak. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy.
11. Zhotoviteľ berie na vedomie, že počas plnenia predmetu Zmluvy môžu súčasne, na mieste plnenia podľa článku IV. Zmluvy, prebiehať stavebné práce, ktoré nie sú predmetom tejto Zmluvy a ktoré bude zabezpečovať iný zhotoviteľ, ale týkajú sa rekonštrukcie miesta plnenia Zmluvy. V súvislosti s uvedeným sa Zhotoviteľ pri plnení Zmluvy podľa bodu 2.2 tohto článku Zmluvy, zaväzuje dodržiavať koordináciu prác na stavenisku, ktorú zabezpečí Objednávateľ alebo stavebný dozor.

Článok IV.
Miesto a čas plnenia Zmluvy

1. Miestom plnenia predmetu Zmluvy je Dátové centrum v Bratislave (existujúca serverovňa) (ďalej aj len ,,DC Bratislava“) a Záložné  dátové centrum  pre výskum a vývoj CVTI SR v Žiline (ďalej aj len ,,DC Žilina“) . Miestom realizácie predmetu Zmluvy sú existujúce stavby, ktoré sa nachádzajú:
· v okrese Bratislava, obec Bratislava – mestská časť Staré Mesto, na ulici Lamačská cesta 7315/8A, v k. ú. Staré Mesto, zapísané na liste vlastníctva č. 5341 ako stavba so súpisným číslom 7315, postavená na pozemku s parcelným č. 19779/43 (parcela registra ,,C“); vlastníkom tejto nehnuteľnosti je Slovenská republika a Objednávateľ ju má v správe majetku štátu,

· v okrese Žilina, obec Žilina, na ulici Cesta k Paľovej búde 25, v k. ú. Žilina, zapísané na  liste vlastníctva č. 111 ako stavba so súpisným číslom stavby 3833, postavená na pozemku s parcelným č. 5099/2;  Objednávateľ užíva DC Žilina na základe platnej zmluvy o nájme.

2. Zhotoviteľ  sa zaväzuje vykonať Dielo podľa bodu 2., článok III. Zmluvy  a odovzdať ho v súlade s článkom XI. tejto Zmluvy najneskôr do 30 mesiacov odo dňa výzvy Objednávateľa na plnenie Zmluvy, nie však neskôr ako do 31.12.2029. Zmluvné strany sa dohodli, že Plnenie bude dodané po etapách v zmysle schváleného PID, ktorý je Zhotoviteľ povinný vypracovať podľa Prílohy č. 1 Zmluvy – Opis predmetu zákazky a podľa Podrobného harmonogramu prác (ďalej len ,,etapy“). PID a Podrobný harmonogram prác schvaľuje Riadiaci výbor v zmysle príslušných ustanovení Zmluvy.
3. Zhotoviteľ sa zaväzuje poskytnúť služby štandardnej technickej podpory (SLA) podľa bodu 3. písm. b), článok III. Zmluvy na dobu 36 mesiacov  odo dňa uplatnenia opcie v zmysle článku XXII. Zmluvy a služby rozvoja  podľa bodu 3. písm. b), článok III. Zmluvy v rozsahu podľa Prílohy č.1 Zmluvy.
4. Zhotoviteľ sa zaväzuje v termíne do 1 mesiaca odo dňa výzvy Objednávateľa na plnenie Zmluvy vyhotoviť a predložiť Riadiacemu výboru na schválenie PID a v termíne do 6 mesiacov odo dňa výzvy Objednávateľa na plnenie Zmluvy dokumentáciu Detailného návrhu riešenia (ďalej ,,DNR“) a zároveň sa Zhotoviteľ zaväzuje v termíne do 6 mesiacov odo dňa výzvy Objednávateľa na plnenie Zmluvy vyhotoviť a predložiť Riadiacemu výboru Projekt realizácie predmetu plnenia podľa bodu 2.2, článok III. Zmluvy (ďalej len „Projekt realizácie“) a Podrobný harmonogram prác pre realizáciu predmetu plnenia podľa bodu 2.2, článok III. Zmluvy (ďalej len „Podrobný harmonogram prác“).  Ešte pred samotným predložením Projektu realizácie a Podrobného harmonogramu prác Riadiacemu výboru podľa predchádzajúcej vety, je Zhotoviteľ povinný predložiť Objednávateľovi na schválenie Koncepčný návrh riešenia pre realizáciu predmetu plnenia podľa bodu 2.2, článok III. Zmluvy (ďalej len „Koncepčný návrh riešenia“). Objednávateľ sa zaväzuje Koncepčný návrh riešenia schváliť do 10 pracovných dní od jeho doručenia, prípadne predložiť Zhotoviteľovi svoje pripomienky. Zhotoviteľ je povinný následne zapracovať do Koncepčného návrhu riešenia pripomienky Objednávateľa a doručiť finálnu verziu Koncepčného návrhu riešenia Objednávateľovi do 10 pracovných dní od doručenia jeho pripomienok, a to v elektronickej podobe na elektronickom nosiči vo formáte produktov MS Office a v papierovej forme v slovenskom jazyku v počte 2ks.V prípade, ak sa Objednávateľ ku Koncepčnému návrhu riešenia nevyjadrí v stanovenom termíne, má sa za to, že s Koncepčným návrhom riešenia súhlasí. Následne je Zhotoviteľ povinný predložiť Koncepčný návrh riešenia na schválenie Riadiacemu výboru. Rovnaký režim sa uplatní aj v prípade povinnosti Zhotoviteľa predložiť Objednávateľovi na schválenie Projekt realizácie a Podrobný harmonogram prác.
5. Na predloženie a schválenie DNR sa primerane vzťahujú ustanovenia podľa článku V. tejto Zmluvy. DNR po jeho schválení Riadiacim výborom, môže byť následne zmenený len písomnou dohodou Zmluvných strán a každá zmena musí byť schválená Riadiacim výborom. 
6. Zhotoviteľ zároveň vypracuje okrem PID, DNR a konečnej správy o vykonaní Diela aj plán a stratégiu testovania a implementačný plán, resp. ďalšie aplikovateľné výstupy v zmysle Vyhlášky a jej príloh.
7. Poskytovanie plnenia podľa tejto Zmluvy je závislé od riadneho a včasného poskytovania nevyhnutnej súčinnosti Objednávateľa. V prípade omeškania Objednávateľa so včasným poskytnutím súčinnosti inak nevyhnutnej pre splnenie záväzku Zhotoviteľa, má Zhotoviteľ právo na zodpovedajúcu zmenu v PID a/alebo v Podrobnom harmonograme prác. Obdobne budú Zmluvné strany postupovať v prípade relevantných legislatívnych zmien v priebehu plnenia tejto Zmluvy a iných prekážok plnenia, v čase uzavretia tejto Zmluvy pri vynaložení odbornej starostlivosti nepredvídateľných a príslušnou Zmluvnou stranou neodvrátiteľných.
8. Zhotoviteľ a Objednávateľ nezodpovedajú za čiastočné alebo úplné neplnenie povinností stanovených touto Zmluvou v prípade, kedy toto neplnenie je výsledkom udalosti alebo okolnosti spôsobenej vyššou mocou podľa § 374 Obchodného zákonníka (ďalej len ,,Okolnosti vylučujúce zodpovednosť“), s výnimkou prípadov, ktoré táto Zmluva upravuje inak. Zodpovednosť Zhotoviteľa nevylučuje prekážka svojej povinnosti, alebo vznikla z jeho hospodárskych pomerov. O vzniku, zániku, povahe, dopade a príčinách vyššej moci je dotknutá Zmluvná strana povinná upovedomiť druhú Zmluvnú stranu písomne, a to bez zbytočného odkladu. Zmluvné strany sú povinné vyvinúť primerané úsilie na minimalizovanie dôsledkov vyššej moci a bezodkladne prijať všetky opatrenia na odstránenie svojej neschopnosti plniť zmluvné záväzky. 
9. Ak nastane okolnosť pre predĺženie lehoty plnenia podľa bodu 2. tohto článku Zmluvy,  Zhotoviteľ bez zbytočného odkladu predloží Objednávateľovi návrh dodatku a lehota plnenia sa predĺži o dobu trvania vyššej moci s tým, že lehotu možno predĺžiť však najdlhšie do 31.12.2029 (čo je maximálna doba realizácie Projektu) Zmluvy, t.j. tak, aby Dielo bolo riadne vykonané a Objednávateľovi odovzdané a zároveň vyfakturované v zmysle Zmluvy najneskôr do 31.12.2029.
10. Zodpovednosť nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Po dobu omeškania Zhotoviteľa s poskytnutím Plnenia z dôvodov podľa predošlej vety Zhotoviteľ nie je v omeškaní s plnením svojej povinnosti poskytnúť  Plnenie podľa tejto Zmluvy.
11. Zhotoviteľ berie na vedomie a zaväzuje sa dodržať maximálny termín realizácie plnenia Diela v zmysle Výzvy.
12. Zhotoviteľ musí bez meškania a písomne informovať Objednávateľa o vzniku udalosti,  ktorá  bráni  alebo sťažuje realizáciu Plnenia s dôsledkom predĺženia lehoty na dodanie a odovzdanie Plnenia.  Ak  dôjde k zdržaniu prác,  musí  Zhotoviteľ preukázať, že bolo vyvolané okolnosťami, na ktoré sa odvoláva, pričom za také okolnosti sa považujú len Okolnosti vylučujúce zodpovednosť. 
13. Zmluvne dohodnuté termíny sa predlžujú o dobu trvania Okolností vylučujúcich zodpovednosť, s prihliadnutím k dobe nevyhnutnej pre obnovenie prác, za podmienok, že Zhotoviteľ vykonal všetky racionálne opatrenia ku skráteniu oneskorenia a po písomnej dohode Zmluvných strán. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.
14. Pokiaľ sa Zmluvné strany nedohodnú inak, pokračujú po vzniku Okolností vylučujúcich zodpovednosť v plnení svojich záväzkov podľa Zmluvy, pokiaľ je to rozumne možné, s prihliadnutím na všetky dostupné možnosti na plnenie Zmluvy, ktorým nebránia Okolnosti vylučujúce zodpovednosť.
Článok V.
[bookmark: _Toc427765389][bookmark: _Toc448126407][bookmark: _Toc448298681]Riadenie vykonávania Diela

1. Riadenie plnenia tejto Zmluvy je hlavnou úlohou riadiaceho výboru (ďalej len „Riadiaci výbor“). 
2. Riadiaci výbor bude pozostávať z minimálne 7 členov vrátane predsedu Riadiaceho výboru, ktorými sú: 
· Predseda Riadiaceho výboru projektu, menovaný Objednávateľom,
· Podpredseda Riadiaceho výboru projektu, menovaný Objednávateľom,
· Vlastník alebo vlastníci procesov Objednávateľa alebo jeho poverený zástupca alebo zástupcovia, menovaný/-ní Objednávateľom,
· Zástupca kľúčových používateľov, menovaný Objednávateľom, 
· Projektový manažér Objednávateľa, 
· Zástupca Zhotoviteľa, menovaný Zhotoviteľom,
· Projektový manažér Zhotoviteľa, menovaný Zhotoviteľom. 
Objednávateľ je oprávnený počet členov Riadiaceho výboru aj rozšíriť. Riadiaci výbor je riadený predsedom, ktorým je zástupca Objednávateľa. V prípade neprítomnosti predsedu na zasadnutí Riadiaceho výboru, predseda musí na toto konkrétne zasadnutie písomne delegovať svoju funkciu
v rozsahu svojich práv a povinností formou splnomocnenia na zástupcu, ktorým môže byť aj iný člen Riadiaceho výboru s hlasovacím právom. Na rokovanie Riadiaceho výboru môžu byť v prípade potreby prizvaní aj iní účastníci tak zo strany Objednávateľa, alebo za stranu Zhotoviteľa. Riadiaci výbor zasadá pravidelne, spravidla raz za mesiac avšak najmenej jedenkrát za tri (3) po sebe nasledujúce kalendárne mesiace. Zasadnutie Riadiaceho výboru zvoláva predseda alebo podpredseda Riadiaceho výboru. Závery zo zasadnutia Riadiaceho výboru a jednotlivé body zo zasadnutia Riadiaceho výboru sa prijímajú súhlasným hlasovaním nadpolovičnej väčšiny prítomných členov Riadiaceho výboru s hlasovacím právom. Hlas predsedu Riadiaceho výboru má v prípade rovnosti hlasov hodnotu dvoch hlasov.
Ak nie je výslovne v tejto Zmluve stanovené inak, rozhodnutím Riadiaceho výboru nemôže byť vykonaná zmena tejto Zmluvy, na ktorú sa vyžaduje forma písomného dodatku. Z konania zasadnutí Riadiaceho výboru sa vyhotovujú zápisnice, ktoré obsahujú opis rozhodujúcich skutočností z jeho konania, ďalej doslovné znenie všetkých jeho prijatých rozhodnutí a prípadné námietky členov Riadiaceho výboru.
3. Riadiaci výbor menuje pracovné skupiny pre riešenie jednotlivých častí Diela, pričom jeho členmi sú automaticky projektoví manažéri za každú Zmluvnú stranu určení pre operatívne riadenie projektových úloh. Pracovné skupiny budú vytvárané na podporu vykonania jednotlivých častí Diela. 
4. Zodpovednosťou Riadiaceho výboru je najmä sledovať napredovanie, schvaľovať a autorizovať zmeny pre konkrétne časti Diela a požadovanú štruktúru dokumentácie k realizovanému plneniu Zmluvy. Akékoľvek problémy, ktoré môžu ohroziť úspešnosť Plnenia alebo bezproblémové pokračovanie ktorejkoľvek s ním spojených činností (zmeny technických prostriedkov, programového vybavenia alebo organizačné zmeny a pod.), musia byť oznámené Riadiacemu výboru.
5. Riadenie Projektu zo strany Objednávateľa bude zabezpečené prostredníctvom Projektového manažéra a bude trvať počas celej doby realizácie Projektu.  Bude pokrývať oblasť projektového riadenia (projektový manažment, celková koordinácia Projektu, celkový dohľad nad vývojom dodávaného Diela, vrátane kvality, preberania plnení), finančného riadenia a monitorovania realizácie Projektu v zmysle riadenia podľa Vyhlášky. Objednávateľ oznámi Zhotoviteľovi do 3 pracovných dní odo dňa výzvy Objednávateľa na plnenie Zmluvy identifikačné a kontaktné údaje projektového manažéra Objednávateľa, ktorý bude dostupný v priebehu plnenia tejto Zmluvy a bude oprávnený k úkonom v mene Objednávateľa spojeným s jej plnením v zmysle Zmluvy. V prípade zmeny osoby projektového manažéra túto zmenu bez zbytočného odkladu oznámi Zhotoviteľovi.
6. [bookmark: _Hlk188535892]Zhotoviteľ oznámi Objednávateľovi do 3 pracovných dní odo dňa výzvy Objednávateľa na plnenie Zmluvy identifikačné a kontaktné údaje projektového manažéra Zhotoviteľa, ktorý bude dostupný v priebehu plnenia tejto Zmluvy a bude oprávnený k úkonom v mene Zhotoviteľa spojeným s jej plnením. V prípade zmeny osoby projektového manažéra túto zmenu bez zbytočného odkladu oznámi Objednávateľovi.
7. Bližšie informácie ohľadom fungovania Riadiaceho výboru, vrátane právomocí Riadiaceho výboru  a projektových manažérov, budú uvedené v štatúte Riadiaceho výboru, ktorý bude prijatý Zmluvnými stranami do 10 pracovných dní odo dňa výzvy Objednávateľa na plnenie Zmluvy, a ktorý bude v súlade s Vyhláškou.
8. Pre zamedzenie pochybností, v prípade ak v zmysle ustanovení tejto Zmluvy alebo štatútu Riadiaceho výboru nie je oprávnenie konať za príslušnú Zmluvnú stranu vo veciach týkajúcich sa plnenia tejto Zmluvy zverené jej projektovému manažérovi, resp. ak o danej záležitosti týkajúcej sa plnenia tejto Zmluvy nemá kompetenciu rozhodnúť Riadiaci výbor, je oprávnený za príslušnú Zmluvnú stranu konať v danej veci jej štatutárny orgán alebo preukázateľne splnomocnený alebo poverený zástupca príslušnej Zmluvnej strany.   
9. Zhotoviteľ musí umožniť prístup Objednávateľa ku kontrole plnenia úloh jednotlivých členov pracovnej skupiny Zhotoviteľa. 
10. Zhotoviteľ je povinný evidovať a vykazovať odpracované človekodni v prípade poskytovania služieb podľa bodu 3 písm. b)., článok III. Zmluvy.
11. Pre účely tejto Zmluvy a vylúčenie pochybností, Riadiaci výbor bude schvaľovať PID, DNR, Koncepčný návrh riešenia, Projekt realizácie, Podrobný harmonogram prác. 

Článok VI.
Povinnosti Zhotoviteľa

1. Zhotoviteľ je povinný pri plnení Zmluvy postupovať na vysokej profesionálnej úrovni, so všetkou odbornou starostlivosťou, ktorú možno od Zhotoviteľa požadovať. Vzhľadom na skutočnosť uvedenú v bode 11., článok III. Zmluvy sa Zhotoviteľ zaväzuje koordinovať svoje práce s iným zhotoviteľom. Zhotoviteľ sa zaväzuje dodržiavať pri plnení Zmluvy príslušné všeobecne záväzné právne predpisy platné na území Slovenskej republiky (najmä Vyhláška, zákon č. 95/2019 Z. z. o informačných technológiách vo verejnej správe a o zmene a doplnení niektorých zákonov, zákon č. 69/2018 Z. z. o kybernetickej bezpečnosti a o zmene a doplnení niektorých zákonov (ďalej len ,,zákon o kybernetickej bezpečnosti“), vyhláška Úradu podpredsedu vlády Slovenskej republiky pre investície a informatizáciu  č. 78/2020 Z. z. o štandardoch pre informačné technológie verejnej správy, vyhláška Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy), ako aj záväzné technické normy, ďalšie Objednávateľom vydané a stanovené štandardy a požiadavky týkajúce sa kybernetickej bezpečnosti a informačnej bezpečnosti, prípadne tiež iné normy, interné predpisy, s ktorými bol Objednávateľom oboznámený. V prípade, ak Zhotoviteľ nie je prevádzkovateľom základnej služby, ktorý je zapísaný v registri prevádzkovateľov základnej služby podľa zákona o kybernetickej bezpečnosti je povinný s Objednávateľom, ku dňu podpisu Zmluvy, uzatvoriť písomnú zmluvu o zabezpečení plnenia bezpečnostných opatrení a notifikačných povinností podľa zákona o kybernetickej bezpečnosti a podľa Prílohy č. 6 Zmluvy, pričom táto zmluva bude platná a účinná počas celej doby platnosti a účinnosti Zmluvy. Zhotoviteľ je počas trvania zmluvy o zabezpečení plnenia bezpečnostných opatrení a notifikačných povinností povinný vykonávať a realizovať bezpečnostné opatrenia v súlade so  zmluvou o zabezpečení plnenia bezpečnostných opatrení a notifikačných povinností a v súlade so zákonom o kybernetickej bezpečnosti a je povinný podrobiť sa kontrole plnenia týchto opatrení zo strany Objednávateľa alebo Národného bezpečnostného úradu.
2. Zhotoviteľ je povinný plniť riadne a včas svoje povinnosti podľa Zmluvy a dodržiavať najmä  PID, DNR, Podrobný harmonogram prác, Projekt realizácie a pokyny Objednávateľa. Zhotoviteľ je povinný upozorniť Objednávateľa bez zbytočného odkladu na nedostatočnú súčinnosť Objednávateľa, nevhodnú povahu pokynov alebo na ich rozpor s ustanoveniami Zmluvy a/alebo ustanoveniami všeobecne záväzných právnych predpisov, ak Zhotoviteľ mohol túto nevhodnosť, resp. rozpor zistiť pri vynaložení všetkej odbornej starostlivosti. Ak nedostatočná súčinnosť Objednávateľa, nevhodné alebo so Zmluvou a/alebo všeobecne záväznými právnymi predpismi rozporné pokyny prekážajú v riadnom plnení Zmluvy, je Zhotoviteľ povinný jej splnenie v nevyhnutnom rozsahu prerušiť do doby poskytnutia potrebnej súčinnosti Objednávateľa, prípadne zmeny predmetného pokynu alebo písomného oznámenia, že Objednávateľ trvá na plnení Zmluvy podľa daných pokynov. O dobu, po ktorú bolo potrebné plnenie Zmluvy prerušiť, sa predlžuje lehota určená na jej splnenie. Pre vylúčenie pochybností Zhotoviteľ si nemôže uplatňovať voči Objednávateľovi akúkoľvek finančnú náhradu za prerušenie plnenia a za činnosti vykonané počas prerušenia plnenia ani si uplatňovať človekodni strávené vykonávaním plnenia alebo prestoje vo vzťahu k prerušenému plneniu. 
3. Zhotoviteľ je povinný pri plnení Zmluvy dodržiavať zásady poctivého obchodného styku a zdržať sa akéhokoľvek konania, ktoré by mohlo byť posúdené ako konanie v rozpore s dobrými mravmi hospodárskej súťaže. 
4. Zhotoviteľ je povinný zdržať sa pri plnení Zmluvy akéhokoľvek konania, ktoré by mohlo v dôsledku konfliktu záujmov spochybniť nestrannosť a základný účel plnenia Zmluvy. Konflikt záujmov podľa predchádzajúcej vety, ako uprednostnenie osobného záujmu Zhotoviteľa pred záujmom na riadnom plnení Zmluvy, môže vzniknúť najmä v dôsledku ekonomických záujmov, politických alebo národnostných preferencií, rodinných vzťahov, alebo vzťahov s blízkymi osobami alebo iného spojenia, resp. spoločných záujmov. Zhotoviteľ sa zaväzuje bezodkladne, najneskôr do 3 pracovných dní odo dňa, kedy sa o existencii konfliktu záujmov dozvie, písomne oznámiť Objednávateľovi vznik konfliktu záujmov a vykonať kroky na odstránenie akejkoľvek skutočnosti, ktorá by mohla byť považovaná za konflikt záujmov.
5. Zhotoviteľ sa zaväzuje pri plnení Zmluvy dodržiavať platné a účinné všeobecne záväzné právne predpisy Slovenskej republiky, záväzné právne akty EÚ v oblasti fondov EÚ a Programu Slovensko a primerane v rozsahu vzťahujúcom sa na Zhotoviteľa, najmä Výzvu, aj rešpektovať ostatné pravidlá vydané na jej základe. Za účelom preventívneho riešenia problémov spojených s refundáciou nákladov na realizáciu Plnenia môže Objednávateľ aj vopred oznámiť Zhotoviteľovi informácie a pokyny, ktoré je v tomto ohľade nevyhnutné dodržiavať zo strany Zhotoviteľa (napr. požiadavky na špecifikáciu plnenia v preberacích protokoloch alebo faktúrach Zhotoviteľa a pod.).
6. Zhotoviteľ je povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí NFP, na základe ktorej bude financované Plnenie podľa tejto Zmluvy s výnimkou služieb podľa bodu 3., článok III. Zmluvy, ktoré budú financované zo štátneho rozpočtu, a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a EÚ (ďalej len ,,Kontrola“), najmä zákona č. 121/2022 Z. z o príspevkoch z fondov Európskej únie a o zmene a doplnení niektorých zákonov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh (vrátane Všeobecných zmluvných podmienok) a poskytnúť im riadne a včas všetku potrebnú súčinnosť.  Za strpenie výkonu Kontroly a poskytnutie súčinnosti pri výkone Kontroly neprináleží Zhotoviteľovi žiadna odmena, náhrada ani iné plnenie. Zhotoviteľ je povinný predovšetkým oznámiť nákladovú štruktúru plnenia zákazky na základe požiadavky Objednávateľa alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly podľa tohto bodu Zmluvy. Za účelom preventívneho riešenia problémov spojených s preukazovaním realizácie Projektu je oprávnený požadovať tieto podklady aj Objednávateľ. Nestrpenie Kontroly, neposkytnutie súčinnosti a nedodanie požadovaných podkladov zo strany Zhotoviteľa sa bude považovať za závažné porušenie tejto Zmluvy. V prípade vzniku škody v dôsledku nestrpenia Kontroly, neposkytnutia súčinnosti a nedodania požadovaných podkladov zo strany Zhotoviteľa, je povinný Zhotoviteľ túto škodu nahradiť v plnej miere. Povinnosť strpieť Kontrolu/audit podľa predchádzajúcej vety trvá nielen počas platnosti  a účinnosti Zmluvy, ale aj následne až do uplynutia lehôt na uchovávanie dokumentácie, spravidla do 31.12.2029, resp. aj po tomto dátume až do úplného finančného vysporiadania Projektu (viď odsek 5.2 , článok 5 Zmluvy o NFP).
7. Oprávnenými osobami na výkon Kontroly v zmysle vyššie uvedeného v bode 6. tohto článku Zmluvy sú najmä:
a) Poskytovateľ NFP a ním poverené osoby;
b) Sprostredkovateľský orgán pre kontrolu VO;
c) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
d) Najvyšší kontrolný úrad Slovenskej republiky a ním poverené osoby;
e) Orgán auditu podľa § 12 zákona č. 121/2022 Z.z. o príspevkoch z fondov Európskej únie a o zmene a doplnení niektorých zákonov (zákon o príspevkoch z fondov EÚ),  Orgánom auditu poverené osoby;
f) Splnomocnení zástupcovia Európskej Komisie a Európskeho dvora audítorov;
g) Orgán zabezpečujúci ochranu finančných záujmov EÚ podľa § 8 zákona o príspevkoch z fondov EÚ, Európsky úrad pre boj proti podvodom;
h) osoby prizvané orgánmi uvedenými v písm. a) až g) v súlade s príslušnými právnymi predpismi Slovenskej republiky a právnymi aktmi EÚ. 
8. Zhotoviteľ sa zaväzuje dodržiavať všetky technické a bezpečnostné predpisy, zároveň zabezpečí poučenie osôb plniacich Zmluvu na strane Zhotoviteľa o všeobecných predpisoch bezpečnosti a ochrany zdravia pri práci, povinností z pracovnoprávnych predpisov, právnych predpisov, ktoré upravujú zákaz nelegálnej práce, zodpovedá za ich dodržiavanie týmito osobami a znáša prípadné dôsledky porušenia týchto predpisov. Zhotoviteľ je povinný riadiť sa pokynmi zodpovednej osoby za informačnú bezpečnosť menovanú Objednávateľom a/alebo treťou osobou. Ak Zhotoviteľ bude pri plnení povinností podľa tejto Zmluvy využívať zabezpečené sieťové pripojenie (VPN) Objednávateľa a/alebo tretích osôb, je povinný rešpektovať bezpečnostné smernice a iné vnútorné predpisy Objednávateľa a/alebo tretích osôb pre túto VPN. 
9. Osoby plniace Zmluvu na strane Zhotoviteľa sú povinné dodržiavať zásady všeobecnej spôsobilosti tretích osôb vstupujúcich do priestorov Objednávateľa a/alebo tretích osôb a iné interné predpisy o výkone a podmienkach prác dodávateľských organizácií, s ktorými budú vopred oboznámení Objednávateľom a/alebo tretími osobami.
10. Zhotoviteľ vyhlasuje, že v čase uzatvorenia Zmluvy a počas celej jej platnosti má/bude mať on aj všetci jeho známi subdodávatelia uvedení v Prílohe č. 3, splnené povinnosti, ktoré vyplývajú zo zákona o RPVS. Porušenie záväzku Zhotoviteľa podľa tohto bodu Zmluvy znamená podstatné porušenie Zmluvy Zhotoviteľom.
11. Pri plnení predmetu Zmluvy je Zhotoviteľ povinný dodržiavať základné práva a súlad Plnenia s Chartou základných práv Európskej únie, podľa čl. 9 Nariadenia Európskeho parlamentu a Rady (EÚ, Euratom) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku; (ďalej len ,,nariadenie o spoločných ustanoveniach“) zohľadňovať a presadzovať rovnosť mužov a žien, uplatňovať a začleňovať hľadisko rodovej rovnosti, zabrániť akejkoľvek diskriminácii a podľa čl. 9 Dohovoru OSN o právach osôb so zdravotným postihnutím zohľadňovať najmä prístupnosť pre osoby so zdravotným postihnutím.
12. Zhotoviteľ je povinný pri poskytovaní Plnenia postupovať  v súlade so zásadou „nespôsobovať významnú škodu“ (ďalej aj len ,,DNSH“). Uvedené znamená, že Plnenie nemôže výrazne narušiť žiadne z environmentálnych cieľov uvedených v Delegovanom nariadení Komisie (EÚ) 2021/2139 zo 4. júna 2021, ktorým sa dopĺňa nariadenie Európskeho parlamentu a Rady (EÚ) 2020/852 stanovením technických kritérií preskúmania na určenie podmienok, za ktorých sa hospodárska činnosť označuje za významne prispievajúcu k zmierneniu zmeny klímy alebo adaptácii na zmenu klímy, a na určenie toho, či daná hospodárska činnosť výrazne nenarúša plnenie niektorého z iných environmentálnych cieľov (ďalej len „Nariadenie o taxonómii“) a zároveň predmetom Plnenia nemôžu byť činnosti v potenciálne poškodzujúcich oblastiach, t. j.: 
· súvisiace s výrobou, spracovaním, prepravou, distribúciou, skladovaním alebo spaľovaním fosílnych palív (uhlie, zemný plyn a ropa), 
· súvisiace so spaľovňami, zariadeniami na mechanicko- biologické čistenie odpadov   a   skládkami odpadov a ostatné definované ako vylúčené. 
13. 	Zhotoviteľ musí Objednávateľovi najneskôr do 10 pracovných dní odo dňa výzvy Objednávateľa na plnenie Zmluvy predložiť Poistnú zmluvu o poistení zodpovednosti za škodu podnikateľa alebo o poistení profesijnej zodpovednosti za škodu spôsobenú pri výkone činnosti minimálne vo výške 3 000 000,- EUR (slovom: tri milióny eur). V poistnej zmluve musí byť uvedené, že poistenie je platné a účinné pre požadovanú činnosť až do vydania Záverečného akceptačného protokolu podľa Zmluvy. Objednávateľ akceptuje fotokópiu originálu dokladu, ktorý bude úradne osvedčený a preložený do slovenského jazyka. V prípade, ak je Zhotoviteľom združenie, Objednávateľovi predloží poistnú zmluvu za jeden subjekt. V prípade, ak je Zhotoviteľom zahraničná právnická osoba, Zhotoviteľ vykoná prepočet meny na EUR v aktuálnom kurze ku dňu vystavenia poistnej zmluvy. 
14. Zhotoviteľ vyhlasuje, že ani on, ani jeho štatutárny orgán/člen štatutárneho orgánu alebo    konečný užívateľ výhod Zhotoviteľa, ani jeho subdodávateľ nie je subjektom, na ktorý sa vzťahujú medzinárodné sankcie a/alebo ktorý je uvedený v zoznamoch medzinárodných sankcií. Medzinárodná sankcia je stanovená najmä na základe rozhodnutia Bezpečnostnej rady OSN alebo právne záväzného aktu EÚ – nariadenia Rady EÚ alebo na základe právnych predpisov SR. Zoznamy medzinárodných sankcií sú uvedené najmä v prílohe I nariadenia Rady (EÚ) č. 269/2014, v čl. 5, v čl. 5aa ods. 1 a v prílohe XIX nariadenia Rady (EÚ) č. 833/2014. Ak sa preukáže, že uvedené vyhlásenie Zhotoviteľa podľa tohto bodu Zmluvy nie je pravdivé, znamená to podstatné porušenie Zmluvy Zhotoviteľom.
15.  V prípade, ak o to Objednávateľ Zhotoviteľa písomne požiada,  počas platnosti a účinnosti tejto Zmluvy alebo počas platnosti a účinnosti SLA zmluvy podľa Prílohy č. 5 Zmluvy, v prípade ak bude SLA aktivovaná v zmysle bodu 3., článku XXII. Zmluvy, poskytne Zhotoviteľ Objednávateľovi alebo osobe určenej Objednávateľom pri vytváraní nového informačného systému (iného ako toho, ktoré bolo vytvorené v priebehu plnenia Zmluvy) súčinnosť, ktorá je potrebná na riadne vytvorenie a uvedenie do prevádzky tohto nového informačného systému, najmä v oblasti migrácie dát a v oblasti integrácie informačných systémov. Zhotoviteľ je povinný poskytnúť súčinnosť podľa tohto bodu v rozsahu maximálne 800 človekohodín. Objednávateľ môže využiť túto súčinnosť Zhotoviteľa aj na viacero projektov vytvárania nových informačných systémov, pri zachovaní uvedeného maximálneho počtu človekohodín poskytnutia súčinnosti podľa tohto bodu Zmluvy. Cena za poskytnutie súčinnosti podľa tohto bodu Zmluvy je zahrnutá v cene za Plnenie.
16.	V prípade realizácie predmetu plnenia podľa bodu 2.2., článok III. Zmluvy, funkciu stavebného dozoru, technického dozoru, ak vyplynie ako povinnosť z plnenia ich mať, budú vykonávať osoby, ktorých mená  a kontakty v rozsahu: tel.č. a e-mailová adresa Objednávateľ oznámi Zhotoviteľovi pred odovzdaním staveniska, resp. miesta plnenia. Objednávateľ je oprávnený oznámenú osobu resp. osoby v pozícii stavebného a technického dozoru meniť, a to zaslaním oznámenia Zhotoviteľovi s uvedením údajov.
17. V prípade realizácie predmetu plnenia podľa bodu 2.2., článok III. Zmluvy, Zhotoviteľ sa zaväzuje prevziať od Objednávateľa stavenisko, resp. miesto plnenia na základe písomnej výzvy Objednávateľa, v ktorej Objednávateľ určí deň a hodinu začatia odovzdania staveniska, resp. miesta plnenia. Objednávateľ je povinný zaslať Zhotoviteľovi výzvu na prevzatie staveniska, resp. miesta plnenia v dostatočnom časovom predstihu, a to najmenej päť pracovných dní vopred. Zhotoviteľ je povinný pri plnení predmetu Zmluvy chrániť a nepoškodzovať existujúce technológie, rozvody a zariadenia v objektoch dátových centier podľa bodu 1., článok IV. Zmluvy.
18. Zhotoviteľ je povinný začať s realizáciou prác v rámci plnenia podľa bodu 2.2., článok III. Zmluvy bezodkladne po odovzdaní staveniska, resp. miesta plnenia. 
19. Zhotoviteľ je povinný pri preberacom konaní odovzdať Objednávateľovi pre obidva DC dokumentáciu podľa Prílohy č.1a Zmluvy, a to v elektronickej podobe na elektronickom nosiči vo formáte produktov MS Office a v papierovej forme v slovenskom jazyku v počte 2ks. 
20. V prípade realizácie predmetu plnenia podľa bodu 2.2., článok III. Zmluvy Zhotoviteľ zodpovedá za bezpečnosť svojich zamestnancov a iných osôb konajúcich za Zhotoviteľa a za dodržiavanie ustanovení bezpečnostných predpisov.
21. Zhotoviteľ je povinný nakladať s odpadom, ktorý vznikne pri plnení predmetu Zmluvy, a ktorého pôvodcom je Zhotoviteľ (najmä ale nielen odpady, ktoré vznikli zo zariadení, materiálov alebo obalov dopravených do miesta plnenia predmetu Zmluvy Zhotoviteľom, odpad komunálneho charakteru, ktorý vyprodukovali zamestnanci, resp. pracovníci Zhotoviteľa ako aj jeho subdodávateľa, prípadne ďalších subdodávateľov), v súlade s príslušnými platnými  a účinnými všeobecne záväznými právnymi predpismi, najmä v súlade so zákonom č. 79/2015 Z. z. o odpadoch a o zmene a doplnení niektorých zákonov (ďalej len „zákon o odpadoch“) a príslušných vyhlášok k nemu, ako aj postupovať v súlade s Programom predchádzania vzniku odpadu SR, Programom odpadového hospodárstva SR, Protokolom EÚ o nakladaní s odpadom zo stavieb a demolácií. Zhotoviteľ je povinný predkladať Objednávateľovi doklady o naložení s odpadom.
22. V prípade realizácie predmetu plnenia podľa bodu 2.2., článok III. Zmluvy je  Zhotoviteľ povinný vypracovať Podrobný harmonogram prác, ktorý je povinný predložiť Objednávateľovi najneskôr ku dňu odovzdania staveniska, resp. miesta plnenia. Pred predložením záväzného Podrobného harmonogramu prác, je Zhotoviteľ povinný ho predložiť na schválenie Riadiacemu výboru. Akúkoľvek zmenu v Podrobnom harmonograme prác bude schvaľovať Riadiaci výbor.
23. Zhotoviteľ je povinný pri plnení predmetu Zmluvy dodržať povinnosť, že ak pôvodná technológia bude nahradená novou, nová technológia musí byť energeticky šetrnejšia. S pôvodnou technológiou, ktorú nahradí nová, sa Zhotoviteľ zaväzuje naložiť v súlade so zákonom o odpadoch a smernicou Európskeho Parlamentu a Rady č. 2012/19/EÚ o odpade z elektrických a elektronických zariadení (OEEZ) (prepracované znenie) v platnom znení, pričom o splnení uvedenej povinnosti Zhotoviteľ predloží Objednávateľovi doklad preukazujúci likvidáciu odpadu v súlade so zákonom o odpadoch. 
24. Zhotoviteľ sa zaväzuje, že všetky dodávané zariadenia musia byť nové, nepoužité, nerepasované, neobnovované, bez predchádzajúcej prevádzky alebo používania a musia pochádzať výlučne z oficiálneho distribučného kanála výrobcu alebo jeho autorizovaného distribútora. Zariadenia musia byť určené na uvedenie na trh a používanie v Slovenskej republike, resp. v rámci Európskej únie, musia spĺňať všetky príslušné legislatívne, technické, bezpečnostné a certifikačné požiadavky platné pre Slovenskú republiku a musia byť dodané s plnou zárukou výrobcu platnou na území Slovenskej republiky.
25. Zhotoviteľ je povinný na požiadanie Objednávateľa preukázať pôvod zariadení a ich dodanie prostredníctvom oficiálneho distribučného kanála, napríklad potvrdením výrobcu, autorizovaného distribútora alebo iným relevantným dokladom preukazujúcim oprávnený pôvod zariadení.
26. Zhotoviteľ je povinný preukazovať Objednávateľovi splnenie všetkých požiadaviek na Zelené verejné obstarávanie (GPP)  a DNSH uvedené v bode 5. odsek 3.12 Prílohy č.1 Zmluvy priebežne podľa charakteru príslušnej Požiadavky na zelené verejné obstarávanie (GPP) a dodržanie princípu ,,Nespôsobovať významnú škodu“ (DNSH), a to takým spôsobom, že Zhotoviteľ predloží Objednávateľovi príslušné doklady o splnení uvedených požiadaviek, ako sú najmä technické listy výrobcov zariadení pre konkrétne ponúkané modely a konfigurácie, certifikáty resp. odkazy na oficiálne databázy (napr. databáza ENERGY STAR, certifikát 80 PLUS Titanium a pod.), produktové enviromentálne deklarácie (napr. IT ECO Declaration podľa ECMA-370) alebo čestné vyhlásenie výrobcu hardvéru potvrdzujúceho súlad s nariadeniami RoHS, REACH a ErP Lot 9. Zhotoviteľ najneskôr do 10 pracovných dní odo dňa výzvy Objednávateľa na plnenie Zmluvy predloží doklady, ktoré sú v tomto čase objektívne dostupné, najmä identifikáciu navrhovaných modelov a konfigurácií a príslušné technické listy, certifikáty, vyhlásenia výrobcu a odkazy na oficiálne databázy. Pred akceptáciou príslušného hardvérového plnenia je Zhotoviteľ povinný predložiť konečné doklady preukazujúce splnenie všetkých GPP a DNSH požiadaviek vzťahujúcich sa na konkrétne skutočne dodané modely a konfigurácie vrátane dokladov preukazujúcich splnenie energetickej efektívnosti podľa bodu 23. tohto článku Zmluvy. Doklady o naložení s pôvodnou technológiou a odpadom predloží Zhotoviteľ bezodkladne po vykonaní príslušného úkonu, najneskôr však pred podpisom Záverečného akceptačného protokolu, ak Zmluva alebo Výzva nevyžaduje ich predloženie skôr.
 
Článok VII.
Povinnosti Objednávateľa

1. Objednávateľ sa zaväzuje poskytnúť Zhotoviteľovi za účelom riadneho dodania či poskytnutia Plnenia v potrebnom rozsahu nevyhnutnú súčinnosť, a to najmä v rozsahu podľa Opisu predmetu zákazky uvedenej v Prílohe č. 1  a Prílohy č. 1a Zmluvy. Súčinnosťou Objednávateľa sa nerozumie plnenie alebo suplovanie povinností Zhotoviteľa vyplývajúcich z tejto Zmluvy či príslušných všeobecne záväzných právnych predpisov.
2. Objednávateľ poskytne na požiadanie Zhotoviteľovi všetky informácie, ktoré má k dispozícii a sú potrebné na realizáciu plnení podľa Zmluvy. 
3. Ak je vykonanie Diela podľa Zmluvy možné len za poskytnutia plnej spolupráce a súčinnosti tretích strán, Objednávateľ je povinný zabezpečiť súčinnosť a spoluprácu týchto tretích strán. 
4. Objednávateľ bezodkladne poskytne Zhotoviteľovi všetky informácie o akýchkoľvek prekážkach pre plnenie Zmluvy v dôsledku konania alebo opomenutia tretích osôb, s ktorými je v právnom vzťahu, od spolupôsobenia ktorých závisí plnenie Zhotoviteľa podľa tejto Zmluvy. 
5. [bookmark: _Hlk187153593]Objednávateľ poskytne Zhotoviteľovi bezplatne všetky potrebné prístupy, pripojenia do jeho siete, softvér a oprávnenia, ktorými disponuje, a ktoré sú nevyhnutné pre plnenie Zmluvy, ak v Zmluve nie je stanovené inak. 
6. V prípade naplnenia skutočnosti uvedenej v bode 11., článok III. Zmluvy, v prípade realizácie predmetu plnenia podľa bodu 2.2., článok III. Zmluvy, v prípade ak Objednávateľ nadobudne postavenie stavebníka, v zmysle § 3 nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko, určí a zabezpečí pre predmetné stavenisko pred začatím stavebných prác jedného alebo viacerých koordinátorov bezpečnosti.
Článok VIII.
Práva a povinnosti Zmluvných strán

1.	Ak je Zhotoviteľ v omeškaní s včasným poskytnutím Plnenia a také omeškanie predstavuje   podstatné porušenie Zmluvy Zhotoviteľom, je Objednávateľ oprávnený omeškané Plnenie odoprieť a neprevziať, ak to bez zbytočného odkladu oznámi Zhotoviteľovi. V takom prípade je tiež Objednávateľ oprávnený od Zmluvy odstúpiť. 
2. Objednávateľ je oprávnený pokynmi usmerňovať realizáciu Plnenia a plnenie povinností Zhotoviteľa v zmysle Zmluvy, pričom také pokyny Objednávateľa nesmú ísť nad rámec Zmluvy, dopĺňať ju ani ju meniť. V prípade, ak Zhotoviteľ o to Objednávateľa požiada, Objednávateľ je povinný vyhotoviť pokyn podľa tohto bodu písomne a doručiť ho Zhotoviteľovi. Pokyny Objednávateľa v zmysle tohto článku  Zmluvy a vyhotovené v súlade s týmto článkom Zmluvy sú pre Zhotoviteľa záväzné.
3. Objednávateľ  si vyhradzuje právo kontrolovať stav, rozsah a kvalitu výstupov zo všetkých aktivít v súvislosti s realizáciou Plnenia, a to v akejkoľvek fáze realizácie Plnenia alebo jeho časti a Zhotoviteľ je povinný takúto kontrolu Objednávateľovi umožniť. Ak Objednávateľ zistí, že Zhotoviteľ poskytuje Plnenie v rozpore s povinnosťami podľa Zmluvy, je oprávnený dožadovať sa toho, aby Zhotoviteľ odstránil alebo napravil takéto porušenie povinností na svoje náklady a v primeranej lehote určenej Objednávateľom. 
4. Zhotoviteľ je povinný počas celej doby platnosti a účinnosti Zmluvy disponovať platným potvrdením, certifikátom alebo vyhlásením výrobcu IT technológií, ktoré Zhotoviteľ dodá v rámci plnenia Zmluvy, z ktorého bude vyplývať, že Zhotoviteľ je autorizovaným partnerom výrobcu dodávaných IT technológií pre územie Slovenskej republiky, a to minimálne v rozsahu oprávňujúcom Zhotoviteľa na predaj, dodávku a implementáciu k ponúkaným IT technológiám.
5. Objednávateľ má právo si platnosť a pravosť dokladu podľa bodu 4. tohto článku Zmluvy overiť priamo u príslušného výrobcu.

Článok IX.
Cena 

1. Cena za dodanie predmetu tejto Zmluvy  podľa článku III. Zmluvy je stanovená podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996  Z. z. o cenách v znení neskorších predpisov ako cena maximálna. 
2. Maximálna cena za dodanie celého predmetu tejto Zmluvy  podľa článku III. je vo výške: xxx,- eur bez DPH (slovom: xxx eur bez DPH), (ďalej len „Cena“). Štruktúrovaný rozpočet ceny tvorí Prílohu č. 2 tejto Zmluvy.
3. Pokiaľ je Cena v Zmluve uvedená bez DPH, k príslušnej Cene bude Zhotoviteľ, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Objednávateľ sa zaväzuje ju uhradiť spolu s Cenou. Pre vylúčenie pochybností platí, že pokiaľ Zhotoviteľ v momente uzavretia Zmluvy nebol osobou registrovanou pre daň z pridanej hodnoty, nie je oprávnený k príslušnej Cene navyše účtovať DPH a Cena je v takom prípade považovaná za Cenu konečnú vrátane DPH. 
4. Na dodanie Plnenia podľa tejto Zmluvy sa primerane uplatní doložka DDP Incoterms 2020 do miesta plnenia podľa tejto Zmluvy.
5. Úhrady za jednotlivé plnenia budú vykonávané po dosiahnutí fakturačných míľnikov pre fakturáciu Ceny. Rozčlenenie fakturačných míľnikov jednotlivých etáp Plnenia je uvedené v DNR a Podrobnom harmonograme prác podľa bodu 2., článok IV. Zmluvy, ako aj v Prílohe č.2 Zmluvy. 
6. Zhotoviteľ berie na vedomie, že finančné prostriedky, ktorými  bude uhrádzaná Cena za vykonané Plnenie, sú tvorené z prostriedkov EÚ a rozpočtu Slovenskej republiky.
7. V cene sú zahrnuté všetky náklady súvisiace s plnením záväzkov Zhotoviteľa podľa tejto Zmluvy, primeraný zisk Zhotoviteľa, okrem iného aj interné a externé náklady vyplývajúce zo spôsobu realizácie prác, zo starostlivosti o bezpečnosť, ochranu zdravia, náklady na dopravu, náklady vyplývajúce z podnikateľského rizika, ako aj ostatné náklady súvisiace s predmetom Zmluvy tu neuvedené, ako aj cena odovzdávanej dokumentácie a zdrojových kódov a súvisiacich nosičov. Ubytovanie, stravovanie a dopravu osôb plniacich Zmluvu na strane Zhotoviteľa zabezpečuje a hradí Zhotoviteľ a sú zahrnuté  tiež v cene.
8. Zmluvné strany sa dohodli, že Cena za predmet Zmluvy môže byť počas trvania Zmluvy upravená spôsobom a za podmienok podľa tohto článku Zmluvy (ďalej len „Indexácia“), a to výlučne v priamej závislosti od vývoja nižšie uvedených oficiálnych cenových indexov zverejňovaných Štatistickým úradom Slovenskej republiky (ďalej len „ŠÚ SR“).
Prvá Indexácia môže nadobudnúť účinnosť najskôr po uplynutí dvoch (2) kalendárnych mesiacov odo dňa doručenia výzvy Objednávateľa Zhotoviteľovi na plnenia Zmluvy.
Na účely Indexácie sa pre jednotlivé časti predmetu Zmluvy použijú tieto indexy:
Hardvér – index cien priemyselných výrobcov pre tuzemský trh pre odvetvie SK NACE Rev. 2 C26 – Výroba počítačových, elektronických a optických výrobkov, zverejňovaný ŠÚ SR vo verejne dostupnej štatistickej databáze ŠÚ SR (STATdata) v dátovej sérii sp0107ms (Indexy cien vo výrobnej sfére oproti bázickému obdobiu - mesačne),  (ďalej len „Index HW“);
Softvér – harmonizovaný index spotrebiteľských cien (HICP) pre kategóriu zodpovedajúcu softvéru, najmä kategóriu ECOICOP 08.2 – Softvér, okrem hier, za Slovenskú republiku, zverejňovaný ŠÚ SR vo verejne dostupnej štatistickej databáze ŠÚ SR (STATdata), najmä v dátovej sérii sp1023rs „Harmonizovaná priemerná ročná inflácia – miera zmeny (detailné členenie) – ročne“(ďalej len „Index SW“);
NON IT plnenia – úhrnný index spotrebiteľských cien (CPI) za domácnosti spolu podľa národnej metodiky, zverejňovaný ŠÚ SR vo verejne dostupnej štatistickej databáze ŠÚ SR (STATdata), pričom sa použije medziročný index (rovnaké obdobie minulého roka = 100)  (ďalej len „Index NON IT“);
SLA služby a Služby rozvoja – index cien trhových služieb (SPPI) pre kategóriu zodpovedajúcu počítačovému programovaniu, poradenstvu a súvisiacim službám, najmä kategóriu J62/CPA 62, zverejňovaný ŠÚ SR v databáze STATdata v dátovej sérii sp0108qs „Indexy cien trhových služieb podľa CPA – štvrťročne“, pričom sa použije hodnota indexu oproti rovnakému obdobiu minulého roka  (ďalej len „Index SLA“).
Index HW, Index SW, Index NON IT a Index SLA sa ďalej jednotlivo označujú ako „Index“ a spoločne ako „Indexy“.
9. Rozhodujúcim údajom na určenie miery Indexácie je medziročná percentuálna zmena ročného priemeru príslušného Indexu za bezprostredne predchádzajúci kalendárny rok oproti kalendárnemu roku, ktorý mu bezprostredne predchádza (ďalej len „Miera indexácie“).
Pri Indexe HW sa ročný priemer určí ako aritmetický priemer mesačných hodnôt príslušného Indexu za všetkých dvanásť (12) mesiacov príslušného kalendárneho roka. Pri Indexe SLA sa ročný priemer určí ako aritmetický priemer hodnôt príslušného Indexu za všetky štyri (4) štvrťroky príslušného kalendárneho roka. Pri Indexe SW a Indexe NON IT sa použije priemerná ročná percentuálna zmena úhrnného indexu spotrebiteľských cien zverejnená ŠÚ SR. Ak ŠÚ SR zverejní Mieru indexácie príslušného Indexu priamo, použije sa tento zverejnený údaj.
Pri prvej Indexácii možno použiť príslušný Index za bezprostredne predchádzajúci kalendárny rok iba vtedy, ak bol posledný údaj potrebný na určenie Miery indexácie za tento kalendárny rok zverejnený ŠÚ SR až po nadobudnutí účinnosti Zmluvy.
Ak bol posledný údaj potrebný na určenie Miery indexácie za bezprostredne predchádzajúci kalendárny rok zverejnený pred nadobudnutím účinnosti Zmluvy, tento kalendárny rok sa na prvú Indexáciu nepoužije a prvú Indexáciu možno vykonať až na základe nasledujúceho relevantného Indexu, pri ktorom bol posledný údaj potrebný na určenie Miery indexácie zverejnený po nadobudnutí účinnosti Zmluvy.
10. K Indexácii môže dôjsť najviac jedenkrát počas každých dvanástich (12) po sebe nasledujúcich mesiacov. Prvá Indexácia sa môže vykonať za podmienok podľa bodu 8. tohto článku Zmluvy; každá ďalšia Indexácia môže nadobudnúť účinnosť najskôr po uplynutí dvanástich (12) mesiacov odo dňa nadobudnutia účinnosti bezprostredne predchádzajúcej Indexácie.
11. Indexácia sa vykoná na základe písomného oznámenia o Indexácii obsahujúceho výpočet upravenej Ceny.
12. Pri prvej Indexácii je Zhotoviteľ oprávnený doručiť oznámenie o Indexácii až po splnení oboch nasledujúcich podmienok:
a) uplynuli minimálne dva (2) kalendárne mesiace odo dňa doručenia výzvy Objednávateľa Zhotoviteľovi na plnenie Zmluvy a
b) ŠÚ SR zverejnil posledný údaj potrebný na určenie príslušnej Miery indexácie v zmysle bodu 9 tohto článku.
Zhotoviteľ je povinný oznámenie o Indexácii doručiť Objednávateľovi najneskôr do pätnástich (15) kalendárnych dní odo dňa, keď bola splnená posledná z podmienok podľa predchádzajúcej vety.
13. Pri každej ďalšej Indexácii je Zhotoviteľ povinný doručiť oznámenie najneskôr do pätnástich (15) kalendárnych dní odo dňa, keď ŠÚ SR zverejnil posledný údaj potrebný na určenie príslušnej Miery indexácie a zároveň sú splnené časové podmienky podľa bodu 10. tohto článku Zmluvy.
14. Ak je Miera indexácie kladná a Zhotoviteľ oznámenie v uvedenej lehote nedoručí, právo Zhotoviteľa na zvýšenie Ceny na základe príslušnej Miery indexácie zaniká. Takéto zvýšenie nemožno uplatniť spätne ani zahrnúť do Indexácie za nasledujúce obdobie.
Ak je Miera indexácie záporná, Zhotoviteľ je povinný v rovnakej lehote doručiť Objednávateľovi oznámenie o znížení Ceny. Nesplnením tejto povinnosti nie je dotknuté právo Objednávateľa na zníženie Ceny. Ak Zhotoviteľ oznámenie o znížení Ceny v stanovenej lehote nedoručí, je Objednávateľ oprávnený vykonať výpočet Indexácie sám a doručiť ho Zhotoviteľovi.
Ak je Miera indexácie rovná 0 %, Cena sa nemení.
15. Oznámenie o Indexácii musí obsahovať najmenej:
· označenie časti predmetu Zmluvy, ktorej sa Indexácia týka,
· presné označenie použitého Indexu,
· označenie rozhodujúceho obdobia,
· hodnoty Indexu použité pri výpočte,
· výpočet Miery indexácie,
· Pôvodnú cenu príslušného Plnenia,
· výšku zvýšenia alebo zníženia Ceny v dôsledku príslušnej Indexácie,
· údaj o predchádzajúcich Indexáciách príslušnej Ceny,
· výslednú upravenú Cenu a
· odkaz na príslušné údaje zverejnené ŠÚ SR alebo ich kópiu.
16. Ak je Miera indexácie kladná, Cena príslušného Plnenia sa zvýši o sumu vypočítanú podľa bodu 20. tohto článku Zmluvy. Ak je Miera indexácie záporná, Cena príslušného Plnenia sa zníži o sumu vypočítanú podľa bodu 20. tohto článku Zmluvy.
17. Objednávateľ je oprávnený doručiť Zhotoviteľovi písomné a odôvodnené námietky voči oznámeniu o Indexácii do desiatich (10) pracovných dní odo dňa jeho doručenia, najmä ak:
· bol použitý nesprávny Index,
· bolo použité nesprávne rozhodujúce obdobie,
· Zhotoviteľ vychádzal z nesprávnych údajov ŠÚ SR,
· oznámenie obsahuje matematickú alebo inú chybu vo výpočte,
· bola nesprávne určená Pôvodná cena,
· boli nesprávne zohľadnené predchádzajúce Indexácie alebo
· nebola splnená iná podmienka Indexácie podľa tohto článku.
Námietky Objednávateľa sa môžu týkať výlučne správnosti uplatnenia mechanizmu Indexácie podľa tohto článku Zmluvy.
18. Ak Objednávateľ vznesie námietky v lehote podľa bodu 17.tohto článku Zmluvy, účinnosť spornej Indexácie sa odkladá až do odstránenia namietaných nedostatkov.
Ak sú námietky Objednávateľa opodstatnené, Zhotoviteľ je povinný bez zbytočného odkladu, najneskôr do piatich (5) pracovných dní od ich doručenia, predložiť opravený výpočet Indexácie.
Ak Zhotoviteľ považuje námietky za neopodstatnené, je povinný v rovnakej lehote písomne odôvodniť správnosť svojho výpočtu.
Počas trvania sporu je Zhotoviteľ povinný fakturovať Plnenie podľa Ceny platnej bezprostredne pred uplatnením spornej Indexácie. Tým nie sú dotknuté práva zmluvných strán podľa ustanovení Zmluvy o riešení sporov.
19. Ak Objednávateľ v lehote podľa bodu 17. tohto článku Zmluvy nevznesie voči oznámeniu o Indexácii žiadne námietky, považuje sa výpočet Indexácie za správny.
 	Ak boli námietky vznesené, výpočet Indexácie sa považuje za správny po odstránení namietaných nedostatkov alebo po inom konečnom vyriešení sporu o správnosť výpočtu podľa Zmluvy.
Upravená Cena nadobúda účinnosť prvým dňom kalendárneho mesiaca nasledujúceho po mesiaci, v ktorom uplynula lehota na podanie námietok podľa bodu 17. tohto článku Zmluvy, ak námietky neboli uplatnené, najskôr však po splnení všetkých podmienok Indexácie podľa tohto článku Zmluvy alebo ak námietky uplatnené boli, v lehote podľa bodu 17. tohto článku Zmluvy, upravená Cena nadobúda účinnosť prvým dňom kalendárneho mesiaca nasledujúceho po mesiaci, v ktorom boli odstránené namietané nedostatky, resp. došlo ku konečnému vyriešeniu sporu o správnosť výpočtu podľa Zmluvy.
Upravená Cena sa neuplatňuje spätne.
Pri Hardvéri, Softvéri a NON IT plneniach sa upravená Cena použije iba na tie na plnenia, ktoré boli uskutočnené odo dňa nadobudnutia účinnosti upravenej Ceny.
Pri SLA službách a Službách rozvoja sa upravená Cena použije iba na služby poskytnuté odo dňa nadobudnutia účinnosti upravenej Ceny.
20. Na účely výpočtu každej jednotlivej Indexácie sa za základ použije výlučne pôvodná Cena príslušného Plnenia uvedená v Zmluve ku dňu nadobudnutia jej účinnosti (ďalej len „Pôvodná cena“).
Výška jednotlivej úpravy Ceny sa vypočíta podľa vzorca:
ΔC(n) = C₀ × R(n) / 100
kde:
C₀ je Pôvodná cena príslušného Plnenia,
R(n) je Miera indexácie za príslušné obdobie vyjadrená v percentách,
ΔC(n) je zvýšenie alebo zníženie Ceny za príslušné obdobie.
Pri kladnej Miere indexácie má ΔC(n) kladnú hodnotu a pri zápornej Miere indexácie má ΔC(n) zápornú hodnotu.
Aktuálna Cena po vykonaní jednotlivých Indexácií sa určí podľa vzorca:
C(n) = C₀ + ΔC(1) + ΔC(2) + … + ΔC(n).
Predchádzajúcou Indexáciou upravená Cena sa nestáva základom na výpočet nasledujúcej Indexácie. Každé jednotlivé zvýšenie alebo zníženie Ceny sa vypočíta výlučne z Pôvodnej ceny.
Predchádzajúce zvýšenia a zníženia Ceny však zostávajú zachované a zohľadňujú sa pri určení aktuálnej Ceny podľa vyššie uvedeného vzorca.
Indexácia podľa tohto článku má preto kumulatívny, avšak nie zložený charakter.
21. Ak ŠÚ SR počas trvania Zmluvy príslušný Index alebo dátovú sériu zruší, prestane zverejňovať alebo ju nahradí novou klasifikáciou, metodikou alebo dátovou sériou, použije sa prednostne oficiálny nástupnícky index alebo dátová séria určená ŠÚ SR.
Ak ŠÚ SR nástupnícky index alebo dátovú sériu výslovne neurčí, použije sa iný oficiálny index ŠÚ SR, ktorý svojím predmetom a vecným obsahom najbližšie zodpovedá pôvodnému Indexu a príslušnému druhu Plnenia.
Samotná zmena bázického obdobia, metodický prepočet historického časového radu alebo technická zmena označenia dátovej série sa nepovažuje za zmenu Indexu, ak zostane zachovaný jeho vecný obsah.
Ak dôjde k zmene bázického obdobia Indexu, pri výpočte Indexácie sa použijú hodnoty oboch porovnávaných období vyjadrené v rovnakej báze.
22.  Indexácia podľa tohto článku predstavuje vopred dohodnutý mechanizmus úpravy Ceny podľa     §  18 ods. 1 písm. a) Zákona o verejnom obstarávaní, ktorého rozsah, povaha, podmienky uplatnenia a spôsob určenia upravenej Ceny sú stanovené touto Zmluvou.
         Indexáciou nesmie dôjsť k zmene celkového charakteru Zmluvy.
23. Na účely § 18 ods. 6 Zákona o verejnom obstarávaní sa po každej Indexácii, ktorá nadobudla účinnosť podľa tohto článku Zmluvy, za aktualizovanú hodnotu pôvodnej Zmluvy považuje hodnota pôvodnej Zmluvy upravená o všetky zvýšenia a zníženia Cien vyplývajúce z Indexácie, ktoré nadobudli účinnosť.
Pri výpočte hodnoty prípadnej následnej zmeny Zmluvy podľa § 18 ods. 3 alebo ods. 5 Zákona o verejnom obstarávaní sa ako referenčná hodnota použije takto aktualizovaná hodnota pôvodnej Zmluvy v súlade s § 18 ods. 6 Zákona o verejnom obstarávaní.
Určenie aktualizovanej hodnoty pôvodnej Zmluvy podľa predchádzajúcich viet nemá vplyv na spôsob výpočtu samotnej Indexácie podľa tohto článku.
24. Akákoľvek iná zmena Ceny alebo Zmluvy, ktorá nevyplýva z objektívneho mechanizmu Indexácie podľa tohto článku Zmluvy, musí spĺňať samostatný zákonný dôvod zmeny Zmluvy podľa § 18 Zákona o verejnom obstarávaní.

Článok X.
Platobné podmienky

1. Objednávateľ sa zaväzuje uhrádzať cenu plnení podľa tejto Zmluvy Zhotoviteľovi na základe faktúr vystavených Zhotoviteľom. Zhotoviteľ má právo vystaviť faktúru s cenou zodpovedajúcou príslušnej časti poskytnutého plnenia po dosiahnutí fakturačného míľnika podľa bodu 5. článku IX. Zmluvy a v súlade so Zmluvou a bezprostredne po riadnom odovzdaní etapy Plnenia a podpísaní Akceptačného protokolu podľa článku XI. Zmluvy.
2.   Cena  za dodanie predmetu tejto Zmluvy bude uhradená bezhotovostným prevodom v prospech účtu Zhotoviteľa uvedenom v záhlaví tejto Zmluvy. Prílohou faktúry je Akceptačný protokol podpísaný Projektovými manažérmi oboch Zmluvných strán, ktorý v súlade so Zmluvou preukazuje poskytnutie Plnenia, ktoré je predmetom fakturácie touto faktúrou. Zálohy a preddavky sa neposkytujú. Za deň splnenia peňažného záväzku sa považuje deň, keď bude platená čiastka odpísaná z účtu Objednávateľa v prospech účtu Zhotoviteľa.
3.    Podkladom pre úhradu čiastkovej ceny je faktúra - daňový doklad vystavená Zhotoviteľom po vzniku nároku Zhotoviteľa na zaplatenie Ceny a doručená Objednávateľovi, a to v 4 (štyroch) origináloch, majúca všetky náležitosti, ktoré vyžadujú príslušné všeobecne záväzné právne predpisy, ako aj poskytovateľ NFP, a to  minimálne tieto náležitosti: obchodné meno a sídlo, IČO, DIČ, IČ DPH Zhotoviteľa, meno, sídlo, IČO, DIČ, IČ DPH Objednávateľa, číslo Zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu  Zhotoviteľa (názov banky Zhotoviteľa vrátane SWIFT kódu, vrátane čísla v tvare IBAN), na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH, názov programu, názov Projektu, kód ITMS Projektu, číslo a názov Zmluvy, špecifikácia plnenia v zmysle Prílohy č. 2 (rozpočet), špecifikácia predmetu plnenia formou prílohy, pečiatka Zhotoviteľa a podpis Projektového manažéra Zhotoviteľa.
     	V prípade požiadavky Objednávateľa o doplnenie ďalších náležitostí faktúr, Zhotoviteľ sa zaväzuje vyhotovovať faktúry s požadovanými náležitosťami. 
4. Prílohou faktúry musí byť potvrdenie fakturovaného plnenia Projektovým manažérom Objednávateľa. Potvrdenie fakturovaného plnenia bude mať formu Akceptačného protokolu potvrdeného Projektovým manažérom Objednávateľa a/alebo Výkazu prác, resp. súpisu človekodní/človekohodín potvrdených Projektovým manažérom Objednávateľa (v prípade poskytovania služieb rozvoja a činností podľa bodu 15.,článok VI. Zmluvy). Obsah Akceptačného protokolu a/alebo Výkazu prác, resp. súpisu človekodní/človekohodín (v prípade poskytovania služieb rozvoja a činností podľa bodu 15.,článok VI. Zmluvy) bude uvedený v PID podľa bodu 2., článok XI. Zmluvy. V prípade plnenia podľa bodu 2.2, článok III. Zmluvy, obsah a vzor Akceptačného protokolu predloží Projektový manažér Objednávateľa. Ak fakturované Plnenie zahŕňa plnenie, na ktoré sa vzťahujú požiadavky GPP alebo DNSH, podmienkou vzniku nároku na úhradu je aj riadne predloženie dokladov podľa článku VI. bodov 23. a 26. tejto Zmluvy, ktoré sa vzťahujú na fakturované Plnenie.
5. Splatnosť faktúry, ktorá bude mať náležitosti daňového dokladu podľa bodu 3. tohto článku  Zmluvy, je  60 kalendárnych dní a začne plynúť v deň doručenia faktúry Objednávateľovi, ak ďalej nie je ustanovené inak. Zhotoviteľ berie na vedomie, že predmet Zmluvy je financovaný z prostriedkov EÚ a zo štátneho rozpočtu. Zhotoviteľ berie na vedomie, že uvedené financovanie platieb z prostriedkov EÚ je časovo a administratívne náročné. Zhotoviteľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto Zmluvy. Objednávateľ uhrádza faktúry Zhotoviteľa na bankový účet Zhotoviteľa uvedený v záhlaví tejto Zmluvy. 
6. Ak nie sú Objednávateľovi spolu s faktúrou predložené všetky povinné prílohy alebo Objednávateľ namieta formálnu alebo vecnú správnosť faktúry (faktúra napr. neobsahuje všetky zákonom alebo Zmluvou stanovené náležitosti alebo obsahuje nesprávne alebo neúplné údaje), je Objednávateľ oprávnený vrátiť Zhotoviteľovi faktúru spolu s písomným odôvodnením vrátenia faktúry, s uvedením konkrétnych nedostatkov, ktoré bránia jej akceptácii zo strany Objednávateľa. V prípade vrátenia faktúry lehota splatnosti vrátenej faktúry neplynie, nová lehota splatnosti začne plynúť až po doručení formálne a vecne správnej faktúry Objednávateľovi spolu so všetkými povinnými prílohami.
7. Zmluvné strany sa dohodli, že Objednávateľ bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov. V prípade nadobudnutia účinnosti  novej právnej úpravy týkajúcej sa fakturácie, najmä vystavovania faktúr, počas platnosti a účinnosti Zmluvy, Zmluvné strany sú povinné postupovať v zmysle príslušných aktuálne platných a účinných všeobecne záväzných právnych predpisov.

[bookmark: _Toc448298684]Článok XI.
Spôsob vykonania  a odovzdania predmetu Zmluvy

1. Zhotoviteľ sa zaväzuje začať plniť predmet Zmluvy v súlade s ustanoveniami Zmluvy, a to na základe písomnej výzvy Objednávateľa a v termínoch podľa PID a Podrobného harmonogramu prác.
2. Zhotoviteľ za zaväzuje, že Plnenie bude odovzdávané podľa etáp v zmysle PID a Podrobného harmonogramu prác, na základe Akceptačných protokolov alebo dodacích listov (v prípade dodania materiálneho plnenia). Plnenia podľa etáp po ich dodaní podliehajú akceptačnému konaniu podľa Zmluvy, PID, Podrobného harmonogramu prác a Vyhlášky. Spôsob preberania (odovzdávania) jednotlivých etáp Plnenia a ich potvrdzovania Projektovým manažérom Objednávateľa bude uvedený v PID a v Podrobnom harmonograme prác.  
3. Akceptačné konanie bude spočívať najmä v porovnaní skutočnej funkčnosti a vlastností vykonaných plnení v rámci etapy Plnenia s funkčnosťou definovanou v Prílohe č. 1,  v Prílohe č.1a a v Prílohe č.7 Zmluvy a v ďalších príslušných dokumentoch schválených podľa Zmluvy, najmä v DNR a v Projekte realizácie. 
4. Dielo ako jeden funkčný celok vrátane licencií a všetkej príslušnej dokumentácie v zmysle Zmluvy, jej príloh a všeobecne záväzných právnych predpisov je riadne odovzdané a akceptované po odovzdaní všetkých etáp plnenia v zmysle tohto článku Zmluvy, čo Zmluvné strany potvrdia podpisom záverečného akceptačného protokolu (ďalej a vyššie len „Záverečný akceptačný protokol“), a to postupom v súlade s DNR a s Podrobným harmonogramom prác, z ktorého bude vyplývať, že Dielo je riadne funkčné v súlade s Projektom a Výzvou.
5. Objednávateľ nie je povinný prevziať Plnenie, ktoré pri preberaní vykazuje akékoľvek vady a nedorobky. V prípade, ak pri preberaní Plnenia Objednávateľ zistí, že Plnenie má vady, Objednávateľ je oprávnený Plnenie neprevziať a spísať so Zhotoviteľom zápis o zistených vadách, spôsobe a termíne ich odstránenia. Zhotoviteľ je povinný odovzdať Plnenie Objednávateľovi bezodkladne po odstránení zistených vád.  Bod 1. tohto článku Zmluvy platí primerane.
6. Zhotoviteľ splní svoju povinnosť poskytnúť Plnenie jeho riadnym vykonaním a odovzdaním Objednávateľovi v súlade s ustanoveniami tejto Zmluvy. Plnenie sa považuje za riadne a včas vykonané, ak bolo zrealizované bez akýchkoľvek vád a nedorobkov v termíne dodania podľa tejto Zmluvy, PID a podľa Podrobného harmonogramu prác, má vlastnosti stanovené touto Zmluvou, Detailným návrhom riešenia, Projektom realizácie, je vykonané podľa príslušných všeobecne záväzných právnych predpisov SR uvedených v časti Legislatíva v Prílohe č.1 Zmluvy, podľa príslušných právnych aktov EÚ, v súlade s Výzvou a príslušnou dokumentáciou vzťahujúcej sa k Výzve a touto Zmluvou a ak bolo prevzaté Objednávateľom v súlade s touto Zmluvou.
7.   Zhotoviteľ je povinný pri odovzdaní a prevzatí Plnenia odovzdať časti Plnenia tak, aby ho bolo   možné ihneď riadne prevziať a užívať. 

Článok XII.
[bookmark: _Toc427765397][bookmark: _Toc448126413][bookmark: _Toc448298687]Správy o vykonávaní Diela

1. Zhotoviteľ predkladá Riadiacemu výboru PID zhotovený v súlade s Vyhláškou a touto Zmluvou, DNR, Koncepčný návrh riešenia, Projekt realizácie,  Podrobný harmonogram prác, a konečnú správu o vykonávaní Diela spôsobom uvedeným v tomto článku Zmluvy. Zhotoviteľ predkladá Riadiacemu výboru priebežné správy o vykonávaní Diela vždy ku zasadnutiu Riadiaceho výboru až do riadneho vykonania Diela.
2. Pokiaľ ide o plnenia podľa bodov 2.1 a 2.3 článku III. Zmluvy, Zhotoviteľ vytvára v súčinnosti s Objednávateľom PID a DNR v lehote stanovenej v bode 4., článok IV. Zmluvy. PID a DNR musí obsahovať všetky náležitostí podľa Vyhlášky.
3. Obsah PID  a DNR je pre plnenie podľa bodov 2.1 a 2.3 článku III. Zmluvy záväzný po jeho schválení Riadiacim výborom. Zhotoviteľ smie pokračovať v ďalšom plnení až po schválení PID a DNR. 
4. Obsah Koncepčného návrhu riešenia, Podrobný harmonogram prác a Projekt realizácie pre plnenie podľa bodu 2.2 článku III. Zmluvy sú záväzné po ich schválení Riadiacim výborom. Zhotoviteľ smie pokračovať v ďalšom plnení až po schválení Koncepčného návrhu riešenia, Podrobného harmonogramu prác a Projektu realizácie pre plnenie.
5. Zhotoviteľ predkladá konečnú správu o vykonávaní Diela bezodkladne, najneskôr do 30 kalendárnych dní od podpisu Záverečného akceptačného protokolu zo strany Objednávateľa. Konečnú správu o vykonávaní Diela schvaľuje Riadiaci výbor. Konečná správa o vykonávaní Diela bude obsahovať najmä:
4 
5 
5.1 informácie o všetkých dôležitých problémoch a spôsobe ich riešenia, ktoré sa vyskytli  počas   plnenia Zmluvy;
5.2 odporúčania Zhotoviteľa, ako sa v budúcnosti vyhnúť prípadným problémom. 
6. Zhotoviteľ je povinný konečnú správu o vykonávaní Diela predložiť Riadiacemu výboru na schválenie. 
7. Zhotoviteľ zabezpečí informácie a vedenie evidencie o plnení Zmluvy, najmä:
 	   7.1 	na požiadanie poskytne projektovému manažérovi Objednávateľa, Riadiacemu výboru   alebo inej oprávnenej osobe, akékoľvek informácie, ktoré sú nevyhnutné na plnenie Zmluvy;
7.2   	uchová v lehotách podľa Zmluvy o poskytnutí NFP úplné a presné účtovné doklady        o plneniach poskytovaných na základe tejto Zmluvy. 


[bookmark: _Toc448298690]Článok XIII.
[bookmark: _Toc427765403][bookmark: _Toc448126417][bookmark: _Toc448298691]Zodpovednosť za kvalitu a zodpovednosť za vady

1. 
1. Zhotoviteľ sa zaväzuje, že Dielo, vrátane akejkoľvek jeho časti, bude Objednávateľovi dodané v súlade a v rozsahu, v kvalite a za podmienok dohodnutých v tejto Zmluve a v jej prílohách. Zhotoviteľ nesie zodpovednosť za bezchybnú funkčnosť Diela, vrátane akejkoľvek jeho časti.
2. Dielo, resp. jeho časť má vady, najmä ak Dielo, resp. jeho časť nebolo/a vykonané/á a dodané/á Objednávateľovi za podmienok uvedených v tejto Zmluve a v jej prílohách.
3. Zhotoviteľ zodpovedá za vady, ktoré má Dielo, vrátane jeho častí, v okamihu odovzdania Diela, a/alebo jeho časti, a to aj v prípade, keď sa vada stane zjavnou (Objednávateľ ju objaví) až po tomto okamihu a počas záručnej doby. Záručná doba na Dielo, vrátane akejkoľvek jeho časti v zmysle tejto Zmluvy, začína plynúť odo dňa odovzdania príslušnej časti Diela (dodanej v rámci príslušnej etapy Diela) v zmysle tejto Zmluvy a trvá do uplynutia 36 mesiacov od podpísania Záverečného akceptačného protokolu Projektovými manažérmi obidvoch Zmluvných strán.  
4. Zhotoviteľ sa zaväzuje odstrániť vady Diela do 30 dní odo dňa oznámenia vady Objednávateľom, pričom pre prípady porušenia tejto povinnosti vzniká Objednávateľovi nárok na zmluvnú pokutu v zmysle článku XV. Zmluvy. Zhotoviteľ môže v konkrétnom prípade dohodnúť aj kratšiu lehotu na odstránenie vady.
5. Špecifické podmienky rozšírenej záruky sú upravené v Prílohe č. 1 Zmluvy.
6. Objednávateľ je povinný Plnenie skontrolovať v rámci preberacieho konania v súlade s článkom XI. tejto Zmluvy. Objednávateľ je povinný oznámiť Zhotoviteľovi vady (podľa toho, k čomu dôjde skôr): 
a) bez zbytočného odkladu po tom, čo ich zistí; 
b) bez zbytočného odkladu po tom, čo ich mal zistiť pri vynaložení odbornej starostlivosti pri kontrole Plnenia; 
c) bez zbytočného odkladu po tom, čo mohli byť zistené neskôr pri vynaložení odbornej starostlivosti Objednávateľa; 
d) najneskôr v posledný deň záručnej doby dohodnutej touto Zmluvou v zmysle bodu 3. tohto článku Zmluvy.
7. Nároky zo zodpovednosti za vady touto Zmluvou neupravené sa budú riadiť príslušnými ustanoveniami  Obchodného zákonníka.
8. Zhotoviteľ nezodpovedá za vady, ktoré vznikli použitím podkladov a vecí poskytnutých Objednávateľom a Zhotoviteľ nemohol ani pri vynaložení všetkej starostlivosti zistiť ich nevhodnosť alebo na to Objednávateľa upozornil, ale ten na ich použití písomne trval. 
9. Zhotoviteľ nezodpovedá tiež za vady spôsobené hrubou nedbalosťou, alebo úmyselným konaním Objednávateľa.
10. Objednávateľ je povinný umožniť Zhotoviteľovi odstránenie reklamovaných vád Plnenia alebo porúch na Plnení, na ktoré sa vzťahuje záruka a prístup k týmto vadám.
11. Zhotoviteľ je povinný po odstránení vady alebo poruchy Plnenia vyzvať Objednávateľa na skontrolovanie a potvrdenie splnenia povinnosti odstrániť vadu/poruchu Plnenia. Za týmto účelom si Zmluvné strany vystavia písomné potvrdenie. 
12. Náklady na odstránenie vád Plnenia alebo porúch na Plnení ako aj preukázateľné náklady Objednávateľa na uplatnenie nárokov z vád Plnenia alebo porúch na Plnení, znáša Zhotoviteľ. 
13.  Ustanovenia tohto článku sa nebudú uplatňovať na (i) časti Diela majúce povahu softvérového produktu tretej strany alebo na (ii) časti Diela, ktorým sú SW poskytnuté Zhotoviteľom vo forme existujúceho SW riešenia, ktoré neboli vytvorené Zhotoviteľom na základe tejto Zmluvy pre Objednávateľa, kde rozsah a obsah zodpovednosti za vady, a obsah záruky je daný výlučne licenčnými podmienkami vzťahujúcimi sa k takémuto softvérovému produktu tretej strany alebo Zhotoviteľa alebo na (iii) časti Diela, ktoré sa riadia osobitnými zárukami výrobcu.
14. Uplatnením nárokov z vád Plnenia alebo porúch na Plnení nie je dotknutý nárok Objednávateľa na zaplatenie zmluvnej pokuty, náhradu škody alebo iného nároku, ktorý Objednávateľovi v dôsledkom vád Plnenia alebo poruchy na Plnení vznikol.

Článok XIV.
Zodpovednosť za škodu a náhrada škody

1. Zmluvná strana, ktorá poruší svoju povinnosť vyplývajúcu zo Zmluvy, je povinná nahradiť škodu tým spôsobenú druhej Zmluvnej strane alebo tretím osobám. Náhrada škody sa riadi príslušnými ustanoveniami Obchodného zákonníka. Zmluvná strana nie je povinná nahradiť škodu ak preukáže, že porušenie povinnosti bolo spôsobené okolnosťami vylučujúcimi zodpovednosť.
2. Každá zo Zmluvných strán je oprávnená požadovať od druhej Zmluvnej strany náhradu škody aj v prípade, že ide o porušenie povinnosti druhej Zmluvnej strany, na ktorú sa vzťahuje zmluvná pokuta.
3.  Ak škodu spôsobila tretia osoba, ktorej Zhotoviteľ zveril plnenie svojej povinnosti, za škodu zodpovedá v plnej miere Zhotoviteľ.
4. Ak Zhotoviteľ neodstráni škody spôsobené na majetku Objednávateľa alebo na majetku tretích osôb v  lehote určenej Objednávateľom v písomnej výzve, je Objednávateľ oprávnený tieto škody odstrániť sám, pričom Zhotoviteľ je povinný uhradiť Objednávateľovi všetky náklady s tým súvisiace na základe osobitnej faktúry vystavenej Objednávateľom, ktorej lehota splatnosti je  do 30 dní od jej preukázateľného doručenia Zhotoviteľovi.
5. V prípade, ak sa preukáže, že Zhotoviteľ alebo subdodávatelia Zhotoviteľa porušili zákaz nelegálneho zamestnávania v zmysle zákona č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Zhotoviteľ nahradiť Objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.
6. V prípade, ak sa preukáže, že Zhotoviteľ porušil povinnosť uvedenú v bode 5. článok I. tejto Zmluvy v zmysle zákona o RPVS alebo subdodávatelia Zhotoviteľa porušili povinnosť v zmysle článku XVII. tejto Zmluvy a Objednávateľovi bola v tejto súvislosti zo strany príslušných orgánov uložená pokuta alebo akákoľvek iná sankcia, zaväzuje sa Zhotoviteľ nahradiť Objednávateľovi túto pokutu alebo akúkoľvek inú sankciu, ako aj akúkoľvek škodu, ktorá mu v tejto súvislosti vznikne.
7. Zhotoviteľ si je pri uzatváraní tejto Zmluvy vedomý, že môže Objednávateľovi spôsobiť škodu okrem iného aj tým, že Plnenie nebude zodpovedať požiadavkám obsiahnutým vo všeobecne záväzných právnych predpisoch (nariadení, zákone, smernici, podzákonnom právnom predpise), iných normatívnych dokumentoch vydaných orgánmi verejnej moci alebo inými nositeľmi verejnej moci na základe zákona, nariadenia, smernice alebo v súlade s nimi (najmä metodík, systémov riadenia, príručiek a pod.), ako aj v  právnych aktoch EÚ, najmä v tých, ktoré sú viazané k Projektu a ktoré súvisia alebo môžu mať vplyv na Plnenie alebo jeho časť. Za súlad Plnenia s akýmikoľvek predpismi podľa predchádzajúcej vety v čase jeho odovzdania nesie v plnom rozsahu a bez obmedzenia zodpovednosť Zhotoviteľ.
8. Zodpovednosť za škodu sa riadi príslušnými ustanoveniami Obchodného zákonníka. 
9. Hodnota náhrady škody podľa tejto Zmluvy je maximálne vo výške 100 % z Ceny bez DPH podľa bodu 2., článok IX. tejto Zmluvy.
Článok XV.
Sankcie

1. Ak je Zhotoviteľ  v omeškaní s dodaním Plnenia (nedodrží etapy Plnenia),  v zmysle tejto Zmluvy a/alebo s PID a/alebo s Podrobným harmonogramom prác, je v omeškaní s plnením podľa bodu 4. článok IV. Zmluvy, Objednávateľ má právo na zaplatenie zmluvnej pokuty za každý aj začatý deň omeškania vo výške 0,05 % z  Ceny časti Plnenia bez DPH, s ktorou je v omeškaní. 
2. Ak Zhotoviteľ poruší svoju povinnosť dodržať maximálny termín plnenia podľa bodu  2. a 9., článok IV. Zmluvy, ktorý vyplýva z Výzvy, Objednávateľ má právo na zaplatenie zmluvnej pokuty vo výške 0,5% z Ceny bez DPH.
3. Ak Zhotoviteľ poruší svoje povinnosti uvedené v bodoch 1., 4., 6.,11.,12.,13.,14.,15.,17.,18.,19.,21.,22.,23,24.,26 článok VI. Zmluvy, má Objednávateľ právo na zaplatenie zmluvnej pokuty vo výške 1000 EUR (slovom: tisíc eur) za každé jednotlivé porušenie.
4. Ak Zhotoviteľ poruší svoje povinnosti uvedené v bodoch 1. a 2., článok XI. Zmluvy, má Objednávateľ právo na zaplatenie zmluvnej pokuty vo výške 1000 EUR (slovom: tisíc eur) za každé jednotlivé porušenie.
5. Ak Zhotoviteľ poruší svoje povinnosti uvedené v bodoch 4.,5.,7.,8.,9.,10.,11.,12.,14 článok XVII. Zmluvy, má Objednávateľ právo na zaplatenie zmluvnej pokuty vo výške 5000 EUR (slovom: päťtisíc eur) za každé jednotlivé porušenie.
6. Ak Zhotoviteľ poruší svoju povinnosť podľa bodu 1. článku XIX. Zmluvy, má Objednávateľ právo na zaplatenie zmluvnej pokuty vo výške 5 000 EUR (slovom: päťtisíc eur) za každé jednotlivé porušenie.
7. V prípade porušenia povinnosti Zhotoviteľa odstrániť vadu Plnenia spôsobom a v lehote podľa tejto Zmluvy a Prílohy č. 1, je Objednávateľ oprávnený požadovať od Zhotoviteľa zmluvnú pokutu vo výške 500 EUR (slovom: päťsto eur), a to za každý aj začatý deň omeškania. 
8. V prípade omeškania Objednávateľa s úhradou faktúry Zhotoviteľa o viac ako 30 (slovom: tridsať) dní, je Zhotoviteľ oprávnený požadovať od Objednávateľa úrok z omeškania vo výške úrokovej sadzby 0,05 % z neuhradenej čiastky za každý deň omeškania.
9. Uplatnením nárokov Objednávateľa na zmluvné pokuty podľa Zmluvy nie sú dotknuté jeho nároky na náhradu škody, a to aj vo výške presahujúcej tieto zmluvné pokuty.
10. Zhotoviteľ je povinný uplatnené zmluvné pokuty Objednávateľovi uhradiť do 30 (slovom: tridsať) dní odo dňa doručenia výzvy na úhradu na účet Objednávateľa uvedený v záhlaví tejto Zmluvy. Objednávateľ je povinný uplatnené zmluvné pokuty zo strany Zhotoviteľa uhradiť do 30 (slovom: tridsať) dní odo dňa doručenia výzvy na úhradu na účet Zhotoviteľa uvedený v záhlaví tejto Zmluvy.
11. Hodnota všetkých zmluvných pokút podľa tejto Zmluvy je maximálne vo výške 50 % z Ceny za Dielo bez DPH podľa bodu 2., článok IX. tejto Zmluvy.

Článok XVI.
Ukončenie Zmluvy

1. Zmluva môže zaniknúť okrem riadneho splnenia všetkých práv a povinností Zmluvných strán z nej vyplývajúcich, na základe dohody Zmluvných strán alebo spôsobmi uvedenými v príslušných právnych predpisoch a v tejto Zmluve.
2. Zmluvné strany sa dohodli, že odstúpiť od tejto Zmluvy je možné z nasledovných dôvodov a za nasledujúcich podmienok:
2.1 Objednávateľ je oprávnený odstúpiť od Zmluvy, ak:
a. Zhotoviteľ poruší svoju povinnosť podľa Zmluvy podstatným spôsobom, a to
(i) ak je zrejmé, že nebude Plnenie včas a riadne dodané a to bez zbytočného odkladu po tom, čo sa o tejto skutočnosti dozvedel, v opačnom prípade je povinný poskytnúť Zhotoviteľovi dodatočnú primeranú lehotu na nápravu a až po jej márnom uplynutí je oprávnený odstúpiť od Zmluvy,
(ii) ak Objednávateľ zistí, že Zhotoviteľ realizuje Plnenie v rozpore s dohodnutými podmienkami, je Objednávateľ oprávnený požadovať, aby Zhotoviteľ na vlastné náklady odstránil vady vzniknuté nesprávnym realizovaním Plnenia, a aby Plnenie vykonal riadnym spôsobom. Ak Zhotoviteľ tak neurobí ani v lehote 30 (slovom: tridsať) dní, ktorá sa mu poskytne na odstránenie vád, dochádza k podstatnému porušeniu Zmluvy a Objednávateľ je oprávnený odstúpiť od Zmluvy,
(iii) Zhotoviteľ neakceptuje pokyny Objednávateľa pri plnení predmetu Zmluvy, opakovane nedodržiava stanovené termíny, pričom za opakované sa považuje min. dvakrát,
(iv) Zhotoviteľ nezačne, preruší alebo zastaví zhotovovanie Diela z iných dôvodov ako dôvodov na strane Objednávateľa alebo z dôvodov okolností, ktoré Zhotoviteľ nemohol predvídať v čase uzatvorenia Zmluvy ani pri vynaložení náležitej odbornej starostlivosti, ktorú možno od neho požadovať, pričom platí, že Objednávateľ písomne vyzval Zhotoviteľa na pokračovanie v tejto veci, 
(v) takéto porušenie Zmluvy vyplýva z iných ustanovení tejto Zmluvy alebo Obchodného zákonníka 
(vi) Zhotoviteľ nemá splnenú niektorú povinnosť podľa zákona o RPVS,
(vii) Zhotoviteľ vykonáva časť predmetu Zmluvy, resp. predmet Zmluvy prostredníctvom subdodávateľa, ktorý je partnerom verejného sektora a nie je zapísaný v RPVS,
(viii) Zhotoviteľ bol právoplatným rozhodnutím súdu vymazaný z RPVS alebo mu bol právoplatným rozhodnutím ÚVO uložený zákaz účasti vo verejnom obstarávaní,
(ix) Ak Objednávateľ zistí, že Zhotoviteľ má nesplnenú povinnosť vyplatenia odmeny alebo odplaty zo zmluvy s osobou, ktorá je alebo bola jeho subdodávateľom pri plnení predmetu Zmluvy a neexistuje dôvodná pochybnosť o spornosti takéhoto nároku subdodávateľa na vyplatenie odmeny alebo odplaty a Zhotoviteľ nevykoná nápravu ani v dodatočnej lehote poskytnutej mu Objednávateľom v písomnej výzve, 
(x) ešte nedošlo k plneniu podľa tejto Zmluvy a výsledky administratívnej finančnej kontroly Poskytovateľa NFP neumožňujú financovanie výdavkov vzniknutých z obstarávania predmetu Zmluvy,
(xi) ak Zhotoviteľ nemá platný a pravý doklad podľa bodu 4., článok VIII. Zmluvy.

b. Zhotoviteľ poruší svoju povinnosť podľa Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Objednávateľom,
c. tak Zmluva uvádza v iných ustanoveniach,
d. je alebo v dobe najneskôr 3 (slovom: troch) rokov pred uzavretím Zmluvy bol so Zhotoviteľom v súdnom, alebo právnom spore nesúvisiacom so Zmluvou alebo Objednávateľ v tejto dobe Zhotoviteľovi odstúpil od Zmluvy alebo Zmluvu vypovedal z dôvodu jej porušenia Zhotoviteľom, 
e. Zhotoviteľ sa stane spoločnosťou v kríze v zmysle § 67a Obchodného zákonníka, je v úpadku alebo ak je na jeho majetok začatá exekúcia, ak Zhotoviteľ vstúpil do likvidácie, preruší alebo skončí svoju podnikateľskú činnosť,
f. Zhotoviteľ alebo jeho štatutárny orgán je právoplatne odsúdený za trestný čin spáchaný v súvislosti s výkonom jeho činnosti, alebo podnikaním, alebo trestný čin poškodzovania finančných záujmov Európskej únie,
g. Zhotoviteľ v procese verejného obstarávania alebo udeľovania grantov financovaných z rozpočtu Európskej únie je prehlásený za subjekt, ktorý vážne porušil Zmluvu tým, že si neplní svoje zmluvné povinnosti,
h. Zhotoviteľ predá svoj podnik alebo časť podniku a Objednávateľovi sa tým zhorší vymožiteľnosť práv a povinností zo Zmluvy,
i. uzavretie Zmluvy je preukázateľne dôsledkom nezákonného konania, v súvislosti s čím Objednávateľ podal trestné oznámenie,
j. Zhotoviteľ postúpi svoje práva zo Zmluvy alebo uzatvorí Zmluvu o subdodávke v rozpore s podmienkami tejto Zmluvy,
k. Zhotoviteľ poskytne Objednávateľovi vedome nepravdivé a zavádzajúce informácie, resp. neposkytne informácie v súlade s touto Zmluvou alebo osobitnými požiadavkami na plnenie týkajúcimi sa príslušnej Zákazky,
l. na majetok Zhotoviteľa je vyhlásený konkurz, konkurzné konanie bolo zastavené pre nedostatok majetku alebo je Zhotoviteľa povolená reštrukturalizácia,
m. u Zhotoviteľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a odôvodnene akceptovateľné,
n. okolnosti vylučujúce zodpovednosť Zhotoviteľa trvajú viac ako 60 (slovom: šesťdesiat) dní,
o. Zhotoviteľ stratí iné právne alebo vecné predpoklady na riadne plnenie Zmluvy,
p. v rámci kontroly Verejného obstarávania, výsledkom ktorého bolo uzavretie Zmluvy, bolo konštatované porušenie Zákona o verejnom obstarávaní,
q. ak počas platnosti tejto Zmluvy použije Zhotoviteľ subdodávateľa nezapísaného v registri partnerov verejného sektora, hoci takýto subdodávateľ mal byť v zmysle zákona o RPVS, zapísaný v registri, prípadne ak bol subdodávateľ počas plnenia predmetu tejto Zmluvy vymazaný z registra partnerov verejného sektora a Zhotoviteľ ho naďalej používal na plnenie predmetu tejto Zmluvy ako svojho subdodávateľa,
r. Zhotoviteľ nesplní svoju povinnosť stanovenú Zmluvou udržiavať po celú dobu realizácie Diela v platnosti Objednávateľom vyžadovanú poistnú zmluvu podľa bodu 14., článok VI. Zmluvy.
2.2 Zhotoviteľ je oprávnený od Zmluvy odstúpiť, ak:
a. Objednávateľ poruší svoju povinnosť podľa Zmluvy podstatným spôsobom, a to:
i. ak je Objednávateľ v omeškaní s plnením povinnosti podľa Zmluvy viac ako 60 (slovom: šesťdesiat) kalendárnych dní,
ii. takéto podstatné porušenie Zmluvy vyplýva z iných ustanovení tejto Zmluvy alebo Obchodného zákonníka, 
b. Objednávateľ poruší svoju povinnosť podľa Zmluvy iným než podstatným spôsobom, a takéto porušenie nenapraví ani v dodatočnej primeranej lehote na nápravu, poskytnutej Zhotoviteľom, 
c. je alebo v dobe najneskôr troch rokov pred uzavretím Zmluvy bol s Objednávateľom v súdnom, alebo právnom spore alebo Zhotoviteľ v tejto dobe Objednávateľovi odstúpil od zmluvy alebo zmluvu vypovedal z dôvodu jej porušenia Objednávateľom, 
d. poskytnutím Plnenia by boli alebo mohli byť porušené právne predpisy SR.
3. Okrem prípadov uvedených v bode 2. tohto článku Zmluvy Zmluvné strany môžu odstúpiť od tejto Zmluvy aj v iných prípadoch stanovených Zákonom o verejnom obstarávaní (§ 19) alebo Obchodným zákonníkom.  
4. Odstúpením od Zmluvy ktoroukoľvek zo Zmluvných strán Zmluva zaniká. Odstúpenie od Zmluvy musí byť vykonané písomne, podpísané štatutárnym orgánom Zmluvnej strany a doručené druhej Zmluvnej strane, pričom účinky odstúpenia nastávajú dňom doručenia písomného oznámenia o odstúpení od Zmluvy druhej Zmluvnej strane. Odstúpenie od Zmluvy, ako aj jeho právne účinky sa spravujú podľa ust. § 344 a nasl. Obchodného zákonníka.
5. Odstúpenie od tejto Zmluvy sa nedotýka práva na náhradu škody, zmluvných pokút, práv vyplývajúcich zo zodpovednosti za vady ani iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
6. Pri odstúpení od Zmluvy Objednávateľ nie je povinný vrátiť Zhotoviteľovi akékoľvek plnenia poskytnuté Zhotoviteľom na základe Zmluvy a tieto plnenia sa doručením odstúpenia stávajú vlastníctvom Objednávateľa a súčasne Objednávateľ k nim nadobúda príslušné licencie v zmysle ustanovení tejto Zmluvy, ak k nim Objednávateľ nenadobudol vlastníctvo (resp. licenciu) ešte pred odstúpením. Ak v tejto Zmluve nie je uvedené inak, v prípade odstúpenia od Zmluvy sa už poskytnuté a/alebo riadne prebraté plnenia nevracajú a všetky plnenia, postupy a/alebo konania podľa Zmluvy sa zastavujú. Zmluvné strany vylučujú aplikáciu ustanovenia § 351 Obchodného zákonníka s výnimkou druhej vety bodu 1. Ohľadom plnení, ktoré neboli riadne ukončené ku dňu zániku Zmluvy, pripraví Zhotoviteľ ich inventarizáciu a Objednávateľ bude oprávnený, ale nie povinný, ich prevziať, pokiaľ uhradí príslušnú časť ceny zodpovedajúcej miere rozpracovanosti podľa dohody Zmluvných strán. Ohľadom plnení, ktoré boli riadne ukončené a/alebo rozpracované a zo strany Objednávateľa aj alikvotne uhradené, je Zhotoviteľ povinný odovzdať Objednávateľovi najmä: 
a) kompletný súvisiaci zdrojový kód v čitateľnom a pre-použiteľnom formáte;
b) dokumentáciu vývoja a testovania vrátane používateľskej dokumentácie a administrátorskej  dokumentácie.
7. Zmluvné strany sa dohodli na tom, že v prípade rozporov ohľadne zmeny alebo zrušenia záväzku uprednostnia dohodu.
8. Zhotoviteľ sa zaväzuje, že pri ukončení Zmluvy a zmene subjektu na strane Zhotoviteľa v súlade so Zákonom o verejnom obstarávaní, bezodkladne po doručení výzvy Objednávateľa poskytne Objednávateľovi alebo subjektu určenému Objednávateľom úplnú súčinnosť, najmä v oblasti architektúry a integrácie informačných systémov, ako aj vykoná úkony, ktoré sú nevyhnutné na riadne plnenie Zmluvy do okamihu zmeny v osobe Zhotoviteľa a odovzdá Objednávateľovi všetky potrebné informácie a dokumenty v súvislosti s dodaným plnením podľa Zmluvy tak, aby nedošlo k vzniku škody alebo inej ujmy Objednávateľovi. Zhotoviteľ je povinný poskytnúť súčinnosť podľa tohto bodu v období maximálne 3 (troch) mesiacov a v rozsahu minimálne 40 Človekohodín za kalendárny mesiac. Cena za poskytnutie súčinnosti podľa tohto bodu Zmluvy je zahrnutá v cene za Plnenie.
9. V prípade omeškania Zhotoviteľa s plnením povinnosti podľa bodu 8. tohto článku Zmluvy (neposkytnutie súčinnosti) vzniká Objednávateľovi za každý začatý deň omeškania nárok na zaplatenie zmluvnej pokuty zo strany Zhotoviteľa vo výške 1.000,- EUR (slovom: tisíc eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením zmluvnej pokuty nedotknutá, a to aj v rozsahu prevyšujúcom zmluvnú pokutu.

Článok XVII.
Subdodávatelia a kľúčoví experti

1. Zhotoviteľ je oprávnený zveriť časť predmetu plnenia podľa tejto Zmluvy tretej osobe (subdodávateľovi). Zhotoviteľ je povinný najneskôr v čase uzavretia tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, a to vyplnením Prílohy č. 3 tejto Zmluvy.
2. Každý subdodávateľ musí mať oprávnenie poskytnúť plnenie k tej časti predmetu plnenia, ktorú má subdodávateľ plniť. Každý subdodávateľ musí spĺňať podmienky účasti týkajúce sa osobného postavenia podľa § 32 Zákona o verejnom obstarávaní a nemôžu existovať u neho dôvody na vylúčenie podľa § 40 ods. 6 písm. a) až g) a ods. 7 a ods. 8 Zákona o verejnom obstarávaní. Oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu Zmluvy, ktorý má subdodávateľ plniť.
3. Pri poskytnutí predmetu plnenia podľa tejto Zmluvy prostredníctvom subdodávateľov je Zhotoviteľ plne zodpovedný voči Objednávateľovi za včasné a riadne poskytnutie predmetu plnenia, akoby ho vykonával sám. 
4. Zhotoviteľ je povinný písomne oznámiť Objednávateľovi akúkoľvek zmenu údajov o Subdodávateľovi, a to do 5 (slovom: päť) pracovných dní odo dňa, kedy táto zmena nastala.
5. V prípade, ak Zhotoviteľ zverí časť poskytnutia predmetu plnenia inému subdodávateľovi ako uviedol v Prílohe č. 3 tejto Zmluvy, je povinný písomne oznámiť Objednávateľovi každého takéhoto subdodávateľa minimálne 5 (slovom: päť) pracovných dní pred zmenou subdodávateľa s uvedením údajov o Subdodávateľovi v rozsahu: meno a priezvisko alebo obchodné meno, resp. názov, adresa pobytu alebo sídlo, IČO alebo dátum narodenia, ak nebolo pridelené IČO, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia osoby oprávnenej konať za subdodávateľa. 
6. Objednávateľ odmietne subdodávateľa písomným oznámením Zhotoviteľovi zaslaným do 5 (slovom: piatich) pracovných dní odo dňa doručenia oznámenia o zmene subdodávateľa v prípade, ak: 
a) subdodávateľ nemá oprávnenie poskytnúť plnenie k tej časti predmetu plnenia, ktorú má subdodávateľ plniť,
b) poskytne nepravdivé alebo skreslené informácie,
c) nie je zapísaný v registri partnerov verejného sektora, ak má povinnosť zapisovať sa do registra  partnerov verejného sektora.
7. Subdodávateľ môže začať poskytovať plnenie iba po predchádzajúcom písomnom odsúhlasení Objednávateľom.
8. Ak Objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť plnenia riadne, môže od Zhotoviteľa okamžite vyžadovať náhradu za subdodávateľa. Zhotoviteľ je povinný spôsobom podľa bodu 5. tohto článku Zmluvy výzve o náhradu vyhovieť najneskôr do 30 dní odo dňa doručenia žiadosti Objednávateľa, inak sa má za to, že príslušný predmet plnenia bude plniť sám. Požiadavka Objednávateľa na zmenu subdodávateľa podľa tohto bodu, nemá vplyv na povinnosť Zhotoviteľa splniť Dielo riadne a včas. 
9. Ak počas plnenia Zmluvy dôjde k zmene v subdodávateľoch, Zhotoviteľ je povinný predložiť Objednávateľovi aktuálny zoznam subdodávateľov do piatich pracovných dní odo dňa uzatvorenia zmluvy s novým subdodávateľom (doplnenie subdodávateľa do zoznamu) alebo odo dňa skončenia zmluvy so subdodávateľom (vynechanie subdodávateľa zo zoznamu bez náhrady). Aktuálny zoznam bude predložený v rozsahu podľa Prílohy č. 3 Zmluvy. Na požiadanie Objednávateľa je Zhotoviteľ povinný Objednávateľovi preukázať deň uzatvorenia zmluvy s novým subdodávateľom alebo deň skončenia zmluvy so subdodávateľom, predložením originálu príslušnej zmluvy alebo dokumentu o ukončení zmluvy, do piatich pracovných dní odo dňa doručenia žiadosti. V prípade zmeny subdodávateľa počas trvania Zmluvy musí subdodávateľ, ktorého sa návrh na zmenu týka, spĺňať podmienky účasti podľa § 41 ods. 1 písm. b) Zákona o verejnom obstarávaní.  
10. Zhotoviteľ sa zaväzuje zabezpečiť, aby sa na plnení predmetu Zmluvy nepodieľal subdodávateľ, ktorý je partnerom verejného sektora a nie je zapísaný v registri partnerov verejného sektora alebo ktorý, ak je partnerom verejného sektora alebo osoba, ktorá plní povinnosti oprávnenej osoby podľa zákona o RPVS pre subdodávateľa ako partnera verejného sektora v zmysle zákona o RPVS, si neplní povinnosti podľa zákona o RPVS. 
11. Zhotoviteľ je povinný na plnenie tejto Zmluvy použiť kľúčových expertov, prostredníctvom ktorých preukazoval splnenie podmienok účasti vo Verejnom obstarávaní, a ktorí splnili podmienky účasti určené Objednávateľom podľa § 34 ods. 1 písm. g) Zákona o verejnom obstarávaní (ďalej aj len ,,experti“), a to počas doby trvania Zmluvy. Zoznam expertov podľa predchádzajúcej vety tvorí Prílohu č. 4 tejto Zmluvy. 
12. V prípade, ak niektorý z  expertov ukončí spoluprácu so Zhotoviteľom, v prípade úmrtia experta alebo v inom relevantnom prípade, ktorý zabraňuje expertovi riadne vykonávať plnenie tejto Zmluvy, je Zhotoviteľ povinný o tejto skutočnosti bez zbytočného odkladu písomne informovať Objednávateľa. Zhotoviteľ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti vo Verejnom obstarávaní k predmetu tejto Zmluvy. Pri zmene experta, spôsobom primerane podľa bodu 9. tohto článku Zmluvy, musí tento expert spĺňať minimálne požiadavky stanovené Objednávateľom v rámci podmienok účasti vo Verejnom obstarávaní k predmetu tejto Zmluvy. Zmenu experta je Zhotoviteľ povinný písomne oznámiť Objednávateľovi, a to najneskôr 10 pracovných dní pred predpokladaným uzavretím dodatku k tejto Zmluve.
13. Pre zamedzenie pochybností pri zmene subdodávateľa a/alebo experta a pri zmene údajov o subdodávateľoch a/alebo expertoch nie je potrebné vyhotoviť dodatok k tejto Zmluve.
14. V súlade s  § 38 ods. 4 Zákona o verejnom obstarávaní, podľa ktorého môže Objednávateľ vyžadovať, aby určité podstatné úlohy vykonal priamo sám Zhotoviteľ alebo člen skupiny dodávateľov, Objednávateľ požaduje, aby Zhotoviteľ priamo vykonával úlohy vykonávané prostredníctvom nasledovných fyzických osôb – kľúčových expertov pri plnení Zmluvy:
- Kľúčový expert č. 1 – Projektový manažér,
- Kľúčový expert č. 2 – Hlavný SW architekt,
- Kľúčový expert č. 3 – IT analytik,
- Kľúčový expert č. 4 – Architekt bezpečnostnej architektúry pre oblasť dátových centier,
- Kľúčový expert č. 5 – Expert pre oblasť ITSM procesov,
- Kľúčový expert č. 10 – Špecialista na prevádzku non - IT infraštruktúry DC.
Objednávateľ vyžaduje, aby každý z vyššie uvedených kľúčových expertov, ktorý sa bude podieľať na plnení Zmluvy, bol v trvalom pracovnom pomere k samotnému Zhotoviteľovi (alebo k členovi skupiny dodávateľov) v rozsahu plného pracovného úväzku (FTE) vzhľadom na to, že ide o vykonávanie podstatných úloh a je žiadúce, aby ich vykonával priamo sám Zhotoviteľ alebo člen skupiny dodávateľov. Nedodržanie uvedenej povinnosti zo strany Zhotoviteľa sa bude považovať za podstatné porušenie Zmluvy.
Článok XVIII.
Práva duševného vlastníctva a licencie

1. V prípade, ak počas plnenia predmetu Zmluvy dôjde k vytvoreniu nového autorského diela v zmysle zákona č. 185/2015 Z.z. Autorský zákon v platnom znení (ďalej len ,,Autorský zákon“), alebo dôjde k vytvoreniu iného predmetu práv duševného či priemyselného vlastníctva, v rozsahu v akom to príslušné všeobecne záväzné právne predpisy vyslovene nezakazujú, Zhotoviteľ udeľuje Objednávateľovi k Dielu, resp. k jeho častiam, vyvinutom Zhotoviteľom podľa špecifických požiadaviek Objednávateľa v rámci plnenia tejto Zmluvy, momentom riadneho dodania a/alebo umožnenia používania (podľa toho, čo nastane skôr) (ďalej spolu len „Autorské dielo“), v neobmedzenom vecnom, miestnom a časovom rozsahu, trvalý a výhradný súhlas (výhradnú licenciu) na akékoľvek všeobecne záväznými právnymi predpismi vymedzené dovolené použitie tohto Autorského diela alebo na vykonávanie iného práva k Autorskému dielu, ktorý je predmetom duševného vlastníctva po dobu trvania autorských práv (ďalej len „autorská licencia“) bez akéhokoľvek dodatočného osobitného súhlasu Zhotoviteľa a/alebo autora, pričom jednorazová odmena za licenciu je zahrnutá v Cene. Zhotoviteľ nemá právo od udelenej autorskej licencie odstúpiť. Zhotoviteľ súhlasí, že práva a povinnosti z udelenej autorskej licencie prechádzajú na právneho nástupcu Zhotoviteľa. Zhotoviteľ zároveň udeľuje Objednávateľovi súhlas v rovnakom rozsahu licenciu previesť či poskytnúť čiastočne alebo v celosti tretej osobe, pričom táto sublicencia sa poskytuje bezodplatne a bezpodmienečne a nevyžaduje sa žiadny ďalší súhlas Zhotoviteľa. V prípade ak autorským dielom je informačný systém sublicencia sa vzťahuje aj na všetku dokumentáciu k nemu, ako aj zdrojový kód.
2. Objednávateľ v rozsahu autorskej licencie je oprávnený nerušene a neobmedzene Autorské dielo  vrátane strojového či zdrojového kódu použiť v rozsahu podľa § 19 ods.4 Autorského zákona, a to najmä aplikovať, užívať, požívať, šíriť, rozmnožovať, prepracovať, spracovať, adaptovať, uviesť na verejnosti, ďalej vyvíjať a chrániť a nakladať s ním na ľubovoľný účel. Zhotoviteľ udeľuje Objednávateľovi tiež neodvolateľný a bezpodmienečný súhlas bez akýchkoľvek výhrad na používanie podporných prostriedkov a konverzných programov. Licencia sa vzťahuje aj na jednotlivé časti Autorských diel, moduly, na vyjadrenie v strojovom aj zdrojovom kóde, ako aj kompletný dokumentačný, projektový a podkladový materiál k nim, koncepčné prípravné materiály, súvisiacu dokumentáciu.
3. Zhotoviteľ súhlasí, aby autori podľa bodu 1. tohto článku, výrobcovia a subdodávatelia Zhotoviteľa mohli byť zverejnení.
4. V prípade, ak počas plnenia predmetu Zmluvy dôjde k vytvoreniu nového Autorského diela, Zhotoviteľ bude pred podpisom Akceptačného protokolu a Záverečného akceptačného protokolu povinný dodať Objednávateľovi na základe jeho žiadosti najaktuálnejšiu verziu zdrojových kódov,a to maximálne dvakrát za rok, na ktoré sa vzťahuje autorská licencia, s tým, že Objednávateľ bude oprávnený tieto použiť v súlade s týmto bodom.
5. Ak  Zhotoviteľ v priebehu plnenia Zmluvy nadobudne už existujúce autorské dielo v zmysle Autorského zákona alebo iné existujúce práva k plneniu, ktoré je predmetom duševného vlastníctva, ktoré pre Plnenie nebolo zhotovené a ktoré Zhotoviteľ v rovnakej alebo obdobnej podobe ponúka aj iným osobám, Objednávateľ je oprávnený v rozsahu, v akom to nevylučujú právne predpisy SR kogentnej povahy, použiť existujúce autorské dielo alebo vykonávať práva k plneniu, ktoré je predmetom duševného vlastníctva, tak, aby mohol realizovať predmet Zmluvy. Za týmto účelom Zhotoviteľ udeľuje Objednávateľovi licenciu analogicky podľa bodu 1. tohto článku Zmluvy, pri zohľadnení štandardných licenčných podmienok vzťahujúcich sa na dodávané plnenie, ktoré je predmetom duševného vlastníctva.
6. Ak súčasťou alebo výsledkom poskytovania Plnenia, alebo v súvislosti s poskytnutím Plnenia Zhotoviteľ pre Objednávateľa vytvorí a/alebo dodá hmotnú vec, právo alebo inú majetkovú hodnotu, Objednávateľ momentom prevzatia Plnenia nadobúda vlastnícke právo k takejto hmotnej veci, právu alebo inej majetkovej hodnote. 
7. 	Zhotoviteľ vyhlasuje, že:
a) Plnenie alebo jeho časť nebude zaťažené právom tretej osoby a bude bez právnych vád. V  prípade zistenia právnych vád je Zhotoviteľ povinný bezodkladne upraviť Plnenie alebo jeho príslušnú časť tak, aby nenarušovalo práva tretích osôb, inak zodpovedá za škodu týmto vzniknutú Objednávateľovi,
b) ak pri realizácii Plnenia použije materiály, práce, dokumentáciu alebo iné dielo alebo predmet ochrany podľa Autorského zákona alebo chránené podľa iných platných právnych predpisov SR, najmä o ochrane osobnosti, ochrane osobných údajov, ochrany práv duševného vlastníctva, práva priemyselného vlastníctva, tieto riadne vysporiada najneskôr dňom podpisu Akceptačného protokolu,
c) vo vzťahu k licenciám, ktoré majú byť dodané ako súčasť Plnenia, Zhotoviteľ vyhlasuje, že má vysporiadané všetky práva duševného a priemyselného vlastníctva a že má právo poskytnúť licenciu podľa tejto Zmluvy alebo poskytnutie licencie zabezpečiť. 
8. 	V prípade, ak sa vyhlásenie Zhotoviteľa podľa bodu 5. tohto článku Zmluvy preukáže ako nepravdivé, Zhotoviteľ sa zaväzuje z takéhoto dôvodu nahradiť Objednávateľovi akúkoľvek škodu, ktorá Objednávateľovi vznikne v dôsledku takéhoto nepravdivého vyhlásenia a uplatnených nárokov tretích osôb, a to v plnej výške a bez akéhokoľvek obmedzenia. V takomto prípade má Objednávateľ zároveň právo od tejto Zmluvy odstúpiť. 
9. Zhotoviteľ sa zaväzuje poskytnúť Objednávateľovi všetku potrebnú súčinnosť a uhradiť akékoľvek náklady a výdavky v plnom rozsahu, ktoré vznikli/vzniknú Objednávateľovi v súvislosti s uplatnením nárokov tretej osoby v súvislosti s použitím Plnenia Objednávateľom a/alebo realizáciou Plnenia Zhotoviteľom podľa tejto Zmluvy. Objednávateľ sa zaväzuje neodkladne informovať Zhotoviteľa o každom takomto nároku vznesenom treťou osobou.
10. V prípade, že v priebehu realizácie Zmluvy dôjde spoločnou činnosťou Objednávateľa a Zhotoviteľa k vzniku spoločného diela v zmysle § 92 Autorského zákona, Zhotoviteľ udeľuje Objednávateľovi licenciu a sublicenciu v rozsahu a obsahu podľa bodu 2. tohto článku Zmluvy. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Zhotoviteľa a Objednávateľa dielo spoluautorov, majetkové práva k tomuto dielu bude vykonávať vo svojom mene a na svoj účet výhradne Objednávateľ, vrátane možnosti zmeny alebo iného zásahu do diela spoluautorov a Zhotoviteľ udelil Objednávateľovi súhlas k akejkoľvek zmene alebo inému zásahu do diela spoluautorov.
11. Zhotoviteľ udeľuje Objednávateľovi neodvolateľný súhlas bez akýchkoľvek výhrad, aby Objednávateľ udelil súhlas tretej osobe na použitie informačného systému (ak bude vytvorený počas plnenia Zmluvy), dokumentácie k nemu a zdrojového kódu alebo ich časti v rozsahu udelenej licencie, alebo aby nadobudnutú licenciu postúpil tretej osobe, pričom takáto licencia sa poskytuje bezodplatne a bezpodmienečne. Za nároky tretích osôb z dôvodu prevodu licenčných práv na Objednávateľa zodpovedá Zhotoviteľ. 
12. Na (i) SW produkty tretích strán, ktoré sú dostupné na trhu ako tzv. štandardný SW (resp. aj tzv. krabicový SW - ako napr. systémový SW, operačný systém a pod.) a na (ii) SW poskytnutý Zhotoviteľom vo forme existujúceho SW riešenia, ktoré nebolo vytvorené Zhotoviteľom na základe tejto Zmluvy pre Objednávateľa, sa budú aplikovať vždy konkrétne licenčné podmienky príslušného subjektu vykonávajúceho majetkové práva autora k danému softvérovému produktu alebo Zhotoviteľa, pričom Zhotoviteľ sa v rámci plnenia predmetu tejto Zmluvy zaväzuje pre Objednávateľa zabezpečiť potrebnú nevýhradnú licenciu/sublicenciu v rozsahu, ktorý vyžaduje plnenie tejto Zmluvy. 
Udelená nevýhradná licencia/sublicencia umožňuje, resp. neobmedzuje Objednávateľa súťažným spôsobom vybrať z neuzatvoreného okruhu osôb dodávateľa služieb spojených s Autorským dielom, najmä služieb podpory prevádzky, údržby a rozvoja a zabezpečiť dodávanie týchto služieb. 
13. Objednávateľ je jediným a výhradným disponentom so všetkými informáciami zhromaždenými alebo získanými počas plnenia predmetu Zmluvy a prevádzky Plnením vytvoreného riešenia vrátane jeho zmien a servisu.
14. V prípade, ak sa pri plnení predmetu Zmluvy použije databáza, ktorá vykazuje kvalitatívne alebo kvantitatívne podstatný vklad do získania, overenia alebo predvedenia jej obsahu a súčasne nie je výsledkom tvorivej duševnej činnosti Zhotoviteľa (ďalej len „Databáza“), Zhotoviteľ zabezpečí, aby Objednávateľ momentom odovzdania časti Diela, v riešení ktorej sa Databáza použila, nadobudol v neobmedzenom rozsahu právo 
· použiť takúto Databázu a
· udeliť súhlas na extrakciu alebo reutilizáciu celého obsahu Databázy alebo jej kvalitatívne alebo kvantitatívne podstatnej časti.

[bookmark: _Toc448298700]Článok XIX.
[bookmark: _Toc448298701]Dôvernosť informácií
1.	
1. Zhotoviteľ sa voči Objednávateľovi zaväzuje, že 
1.1 všetky údaje, dáta, dokumenty, podklady alebo akékoľvek iné informácie (vrátane všetkých súborov, kópií dokumentov a poznámok), zaznamenané či už v písomnej, v elektronickej alebo v akejkoľvek inej zmyslami vnímateľnej podobe jemu odovzdané, poskytnuté, sprístupnené alebo akýmkoľvek iným spôsobom ním získané od Objednávateľa alebo tretích strán podieľajúcich sa na plnení Zmluvy (ďalej len „Dôverné informácie“), bude udržiavať v tajnosti a zachovávať o nich mlčanlivosť, bude ich chrániť pred zneužitím, poškodením, zničením, znehodnotením, stratou a odcudzením, nevyzradí ich, nesprístupní ich, nezverejní ich, nebude ich šíriť, nebude ich používať inak ako na plnenie Zmluvy, nebude ich používať v rozpore s týmto vyhlásením a ani akúkoľvek z Dôverných informácií neodovzdá ani neposkytne akejkoľvek inej fyzickej ani právnickej osobe, a to počas plnenia ani po ukončení plnenia Zmluvy; 
1.2 zabezpečí riadne a včasné utajenie a zachovávanie mlčanlivosti o Dôverných informáciách aj u svojich zamestnancov, štatutárnych orgánov, členov štatutárnych orgánov, dozorných orgánov, členov dozorných orgánov, zástupcov, splnomocnencov, subdodávateľov, ako aj iných tretích osôb, a to aj po ukončení Zmluvy. Zhotoviteľ je povinný na základe požiadavky Objednávateľa predložiť bezodkladne Objednávateľovi podpísané vyhlásenia o mlčanlivosti zo strany osôb podľa predchádzajúcej vety, ktoré budú mať prístup k Dôverným informáciám;
1.3 v prípade nedodržania ktoréhokoľvek z vyhlásení urobených podľa tohto článku Zmluvy alebo porušenia ktorejkoľvek povinnosti alebo záväzku uvedených v tomto článku Zmluvy nahradí Objednávateľovi podľa § 373 a nasl. Obchodného zákonníka akúkoľvek a všetku škodu, ktorá mu nedodržaním alebo porušením týchto vyhlásení, povinností alebo záväzkov vznikla.
2. Všetky podklady poskytnuté Zhotoviteľovi a evidované údaje, vrátane Dôverných informácií, musia byť po ukončení Zmluvy bez vyzvania odovzdané Objednávateľovi alebo podľa jeho rozhodnutia vymazané alebo skartované. Táto povinnosť sa vzťahuje aj na vyhotovené kópie. 
3. Ustanoveniami tohto článku nie je dotknuté právo na ochranu obchodného tajomstva v zmysle príslušných ustanovení Obchodného zákonníka.
4. Zmluvné strany berú na vedomie, že pri plnení tejto Zmluvy Zhotoviteľom môže dôjsť k spracúvaniu osobných údajov. Zmluvné strany sa zaväzujú dodržiavať pri plnení tejto Zmluvy ustanovenia zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov (ďalej len „zákon o ochrane osobných údajov“), resp. iného platného a účinného zákona o ochrane osobných údajov, ktorý ho nahradí, ako aj Nariadenia Európskeho parlamentu a Rady (EÚ) č. 2016/679 zo dňa 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov, ďalej len „Nariadenie GDPR“). Zmluvné strany sa zaväzujú pred začatím spracúvania osobných údajov na základe  Zmluvy uzatvoriť zmluvu podľa Nariadenia GDPR a zákona o ochrane osobných údajov, v ktorej budú upravené práva a povinnosti Zmluvných strán pri spracúvaní osobných údajov.

Článok XX.
Postúpenie a započítanie
1. Zhotoviteľ bez predchádzajúceho písomného súhlasu Objednávateľa nie je oprávnený postúpiť a ani inak nakladať s pohľadávkami vyplývajúcimi zo Zmluvy.
2. Zhotoviteľ nie je oprávnený jednostranne si započítať akékoľvek svoje pohľadávky voči Objednávateľovi vyplývajúce mu zo Zmluvy voči pohľadávkam Objednávateľa.
3. Postúpenie alebo započítanie pohľadávky v rozpore s bodom 1. a 2. tohto článku Zmluvy je neplatné.
4. Objednávateľ je oprávnený jednostranným úkonom alebo dohodou so Zhotoviteľom započítať si akékoľvek svoje pohľadávky vzniknuté na základe Zmluvy (vrátane pohľadávok na zmluvné pokuty a náhradu škody) voči pohľadávkam Zhotoviteľa, ktoré má voči Objednávateľovi, a to bez ohľadu na splatnosť započítavaných pohľadávok.

Článok XXI.
Komunikácia Zmluvných strán

1. Zmluvné strany sa dohodli, že akékoľvek oznámenia/písomnosti jednej Zmluvnej strany adresované  druhej Zmluvnej strane budú doručené na adresy uvedené v záhlaví Zmluvy. Písomnosti odoslané druhej Zmluvnej strane na adresu jej sídla uvedenú v Zmluve alebo neskôr písomne oznámenú, sa považujú za doručené a prevzaté druhou Zmluvnou stranou (i) prevzatím, (ii) odmietnutím ich prevzatia prostredníctvom doporučenej pošty alebo prostredníctvom kuriéra alebo (iii) po uplynutí troch (3) dní od uloženia na pošte alebo (iv) ich vrátením odosielateľovi z pošty (bez ohľadu na prípadnú poznámku, napr. „adresát neznámy“ alebo inú obdobnú vyznačenú poznámku). Zmluvné strany sa dohodli, že písomnosti obsahujúce právne úkony ukončenia Zmluvy (najmä odstúpenie od Zmluvy) a aktiváciu SLA zmluvy podľa Prílohy č. 5 v súlade s bodom 4., článok XXII. Zmluvy sa považujú za doručené len v prípade, že je písomnosť doručená spôsobom podľa tohto bodu Zmluvy.
2. Písomnosť doručovaná elektronicky prostredníctvom e-mailu sa považuje za doručenú po obdržaní potvrdzujúceho e-mailu druhou Zmluvnou stranou (adresátom), alebo telefonickým potvrdením. Zmluvné strany sú povinné potvrdiť prijatie e-mailu bezodkladne, najneskôr však do 12.00 hod. nasledujúceho pracovného dňa. Ak Zmluvná strana potvrdenie prijatia e-mailu nedoručí v lehote podľa predchádzajúcej vety, jej uplynutím sa považuje takáto písomnosť za doručenú. 
3. Zmluvné strany sa dohodli, že možnosť doručovania elektronickou poštou sa neaplikuje v prípade, ak ide o písomnosti obsahujúce právne úkony ukončenia Zmluvy (najmä odstúpenie od tejto Zmluvy ktoroukoľvek Zmluvnou stranou).
4. Zmluvné strany sa zaväzujú bezodkladne písomne oznámiť druhej Zmluvnej strane akúkoľvek zmenu svojich kontaktných údajov, pričom zmena je účinná odo dňa nasledujúceho po doručení takéhoto oznámenia.
5. Každá správa, súhlas, schválenie alebo rozhodnutie, ktoré sa požadujú na základe Zmluvy, sa vyhotovia, pokiaľ nie je v Zmluve vrátane príloh ustanovené inak, v písomnej podobe. Odosielateľ akejkoľvek písomnej správy môže požadovať od príjemcu písomné potvrdenie o jej doručení.
6. Písomnosti odoslané Zmluvnej strane na adresu jej sídla uvedenú v Zmluve alebo neskôr písomne oznámenú sa považujú za doručené a prevzaté Zmluvnou stranou aj v deň odmietnutia prevzatia zásielky Zmluvnou stranou vyznačený poštou a tiež v deň vrátenia zásielky Odosielateľovi, a to bez ohľadu na to, či ju Zmluvná strana prevzala alebo nie.
7. Jazyk Zmluvy a celej písomnej komunikácie medzi Zmluvnými stranami je slovenský jazyk.
8. Nepísomná a elektronická komunikácia ohľadom plnenia Zmluvy bude vykonávaná prostredníctvom určených osôb Objednávateľa a Zhotoviteľa. Objednávateľ a Zhotoviteľ môžu zmeniť vyššie uvedené kontaktné údaje prostredníctvom písomného oznámenia zaslaného druhej Zmluvnej strane, pričom zmena je účinná odo dňa nasledujúceho po doručení takéhoto oznámenia.
9. Pokiaľ Zmluva neuvádza inak, vzájomná výmena informácií, resp. ich poskytovanie medzi Objednávateľom a Zhotoviteľom sa riadi týmito pravidlami:
a) informácie si vymieňajú / poskytujú poverené osoby Zmluvných strán ustanovené Zmluvnými stranami,
b) informácie sa zásadne vymieňajú e-mailom na príslušnej adrese uvedenej v tejto Zmluve alebo oznámenej na základe tejto Zmluvy alebo písomne – poštou na adresu uvedenú pri označení Zmluvných strán,
c) informácie si po dohode Zmluvných strán môžu vymieňať aj iné osoby a to len s vedomím poverených osôb, alebo osoby, na ktoré bolo prenesené poverenie (s kópiou na poverené 
osoby).
10. Všetky dokumenty a informácie, či už písomné alebo ústne, si Zmluvné strany poskytujú len na účely plnenia Zmluvy. Objednávateľ je oprávnený používať tieto dokumenty a informácie aj na iné účely ako na účely zákazky realizovanej na základe Zmluvy.
11. Pre vylúčenie pochybností, oznámenie o zmene kontaktných údajov, najmä mien osôb, adries sídla, elektronickej pošty, telefonických kontaktov, čísel bankového účtu Zmluvných strán, a tiež akákoľvek zmena v poverených osobách podľa bodov 8. a 9. tohto článku Zmluvy  sa nepovažuje za zmenu Zmluvy resp. jej príloh.

Článok XXII.
Opcia

1. Zmluvné strany sa dohodli, že súčasťou zmluvných dojednaní je aj právo opcie na poskytovanie služieb štandardnej technickej podpory (SLA)  podľa bodu 3. písm.b), článok III. Zmluvy (ďalej len ,,SLA služby“).
2. Opciu na SLA služby je možné uplatniť počas platnosti a účinnosti tejto Zmluvy. 
3. Pokiaľ sa Objednávateľ rozhodne využiť opciu, je povinný tak vykonať písomným oznámením o uplatnení práva opcie doručeným Zhotoviteľovi (ďalej len „Oznámenie o uplatnení opcie“). Oznámenie o uplatnení opcie bude obsahovať špecifikáciu požadovaného plnenia. Opcia predstavuje právo Objednávateľa na poskytnutie SLA služieb. Tomuto právu Objednávateľa zodpovedá povinnosť Zhotoviteľa poskytovať SLA služby po uplatnení opcie podľa Prílohy č.5 Zmluvy. Platí, že Objednávateľ je oprávnený využiť opciu a žiadne z ustanovení tejto Zmluvy nemožno vykladať tak, že Objednávateľ má povinnosť opciu využiť. 
4.  Objednávateľ je oprávnený požiadať Zhotoviteľa  o aktiváciu SLA  zmluvy kedykoľvek odo dňa podpisu prvého Akceptačného protokolu až do uplynutia 6 mesiacov odo dňa podpisu Záverečného akceptačného protokolu. Na poskytnutie SLA služieb sa ďalej vzťahujú príslušné ustanovenia Prílohy č.5 Zmluvy.
5. Čerpanie služieb rozvoja v rozsahu podľa Prílohy č.1 Zmluvy môže Objednávateľ aktivovať  kedykoľvek počas plnenia predmetu Zmluvy, najneskôr do ukončenia platnosti a účinnosti Zmluvy, a to spôsobom podľa Prílohy č.5 Zmluvy. Podrobnosti o poskytovaní služieb rozvoja sú uvedené v Prílohe č.1 Zmluvy, ako aj v Prílohe č.5 Zmluvy.

Článok XXIII.
Záverečné ustanovenia

1. Táto Zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s § 47a zákona č. 40/1964 Zb. Občianskeho zákonníka v znení neskorších predpisov a so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. 
2. Zmluvu možno zmeniť počas jej trvania len za dodržania podmienok stanovených v § 18 Zákona o verejnom obstarávaní. Zmeny a doplnenia Zmluvy je možné robiť len písomnými, chronologicky očíslovanými dodatkami podpísanými štatutárnymi orgánmi oboch Zmluvných strán, ak nie je v Zmluve ustanovené inak. Dodatky budú očíslované podľa poradia. 
3. Akékoľvek spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou sú Zmluvné strany povinné bezodkladne riešiť rokovaniami a vzájomnou dohodou. V prípade, ak sa Zmluvné strany nedohodnú spory vzniknuté z tejto Zmluvy a/alebo na základe tejto Zmluvy   podľa predchádzajúcej vety, je na rozhodovanie sporov príslušný všeobecný súd SR podľa príslušných právnych predpisov.
4. Zhotoviteľ alebo jeho subdodávateľ v súlade s § 11 Zákona o verejnom obstarávaní, ktorí majú povinnosť zapisovať sa do registra partnerov verejného sektora musia byť platne zapísaní v registri partnerov verejného sektora počas celej platnosti Zmluvy.
5. Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na poskytnutie Plnenia.
6. Pri plnení tejto Zmluvy sa Zmluvné strany riadia prednostne ustanoveniami tejto Zmluvy. Vzájomné vzťahy Zmluvných strán touto Zmluvou neupravené, sa riadia právnym poriadkom Slovenskej republiky, predovšetkým Obchodným zákonníkom  v znení neskorších predpisov, Autorským zákonom a Zákonom o verejnom obstarávaní. Na záväzkový vzťah z tejto Zmluvy sa nepoužijú (všeobecné) obchodné podmienky žiadnej zo Zmluvných strán. 
7. V prípade, že bude niektoré z jednotlivých ustanovení Zmluvy považované za neplatné, nevymáhateľné, alebo neúčinné, nebude mať táto skutočnosť vplyv na platnosť, vymáhateľnosť alebo účinnosť zostávajúcich ustanovení. Namiesto neplatného, nevymáhateľného alebo neúčinného ustanovenia bude platiť také ustanovenie, ktoré čo najviac zodpovedá zmyslu a účelu neplatného, nevymáhateľného alebo neúčinného ustanovenia. Zároveň sa Zmluvné strany zaväzujú v čo najkratšom čase nahradiť dotknuté ustanovenia novými ustanoveniami, ktoré zodpovedajú účelu uzavretej Zmluvy. V prípade, že počas platnosti a účinnosti Zmluvy bude  niektorý, v Zmluve uvedený, právny predpis zrušený, zmluvné strany sú povinné postupovať podľa platného a účinného právneho predpisu, ktorý nahradil zrušený právny predpis.
8. Zmluva je vyhotovená v 4 (slovom: štyroch) rovnopisoch, každá zo Zmluvných strán obdrží 2 (slovom: dve) vyhotovenia. 
9. Zmluvné strany vyhlasujú, že si túto Zmluvu riadne prečítali, jej obsahu porozumeli a že túto Zmluvu uzatvárajú na základe ich vážnej, určitej a slobodnej vôle, že Zmluvné prejavy sú dostatočne určité a zrozumiteľné a že Zmluva nebola uzatvorená v tiesni, pod nátlakom, ani za nápadne nevýhodných podmienok. Na znak súhlasu s celým obsahom Zmluvy ju oprávnení zástupcovia Zmluvných strán podpisujú.
10. Táto Zmluva vrátane všetkých jej príloh predstavuje úplnú dohodu Zmluvných strán o predmete tejto Zmluvy. Skončením doby, na ktorú sa Zmluva uzatvorila alebo splnením predmetu Zmluvy nezanikajú ustanovenia, z ktorých povahy vyplýva, že majú medzi Zmluvnými stranami pretrvať, najmä:
a) ustanovenia o záruke za Dielo a zodpovednosti za vady,
b) ustanovenia o zmluvných pokutách, sankciách a nárokoch na náhradu škody,
c) ustanovenia o právach duševného vlastníctva, 
d) ustanovenia o možnosti uplatnenia opcie na aktiváciu SLA zmluvy,
e) ustanovenia o ochrane dôverných informácií a obchodného tajomstva,
f) ustanovenia o riešení sporov.
g) o výkone Kontroly
Tieto ustanovenia zostávajú v platnosti po dobu v nich uvedenú, pričom v prípade, že konkrétna lehota nie je stanovená, platia po dobu vyžadovanú platnými právnymi predpismi. Táto dohoda zaväzuje aj právnych nástupcov oboch Zmluvných strán.

11. Neoddeliteľnou súčasťou tejto Zmluvy je:
Príloha č. 1: Opis predmetu zákazky
Príloha č. 1a: Opis predmetu zákazky – NON IT (v režime NDA)
Príloha č. 2: Štruktúrovaný rozpočet ceny
Príloha č. 3: Zoznam subdodávateľov
Príloha č. 4: Zoznam expertov
Príloha č. 5: SLA zmluva
Príloha č. 6: Zabezpečovanie plnenia bezpečnostných opatrení a notifikačných udalostí
Príloha č.7: Vlastný návrh riešenia

V ___________, dňa ___________ 			V ___________, dňa ___________
			
Objednávateľ:						Zhotoviteľ:


____________________                                               	____________________  
			
Ing. Róbert Gálik, MBA					       Zhotoviteľ
                      generálny riaditeľ

